" Tăbliţele votive anepigrafe de la Viena" 


DAN TOMA DULCIU 


PARTEA I 

1. Importanţa descoperirii. 

Studiul de faţă semnalează istoricilor descoperirea a două piese 
arheologice, datând de la începutul mileniului I d. Hr.: "Tăbliţele votive 
anepigrafe de la Viena". Fiind într-o bună stare de conservare, cu 
reprezentări clar reliefate, acestea vin să completeze repertoriul 
artefactelor de acest gen, cunoscute în literatura de specialitate. 

în ipoteza că amintitele tăbliţe votive de plumb sunt obiecte de 
patrimoniu veritabile şi nu falsuri 1 , atunci avem şansa să le includem în 
lista de bunuri arheologice, cu valoare culturală şi istorică, aparţinând 
unor tezaure antice, având tangenţă cu trecutul străbunilor poporului 
român, aflate în prezent în afara graniţelor ţării noastre. 

Tăbliţele votive aparţinând "Cultului Cavalerilor Danubieni" au fost 
când şi când analizat de către istorici 2 , subiectul nefiind încă tranşat din 
punct de vedere ştiinţific: este o problemă de istorie sau de religie ? Iar 
dacă este un capitol de istorie a religiilor, cum putem clasifica o asemenea 
credinţă spirituală, ilustrată de aceste obiecte votive: mit, cult sau religie 
precreştină ? 


1 Urmează să supunem cele două tăbliţe de plumb mai sus amintite unei analize de specialitate efectuate de către o 
instituţie recunoscută pe plan ştiinţific internaţional: "Laboratorium Institut fur Isotopenforschung und Kernphysik, 
Universitat Wien,Wăhringerstrasse Î7,A-Î090 Vienna, Austria", respectiv " Institutul de Fizică Atomică" de la 
Măgurele (România). 

2 . 

1 D. Tudor, Corpus monumenlorum religionis equitum danuvinorum, I, Lei da, 1969, nr. 64, p. 36-37, pl. XXXII, 
Parvin, fosta higoslavie; ttr* 174, p. 97-98, pl. LXXVI, Roma. în continuare se va cita D. Tudor, CMRED , I şi II. Pentru 
aceasta vezi şi lucrările; D. Tudor, / cavaleri damtbiani, în £D, 1937, p. 189-365; idem, Cavalerii danubieni, în Oltenia 
Romană, ed. IV, Bucureşti, 1978, p. 365-368; idem, Cavalerii danubieni) în Dicţionar de istorie veche a României 
(Paleolitic - sec. X), Bucureşti, 1 976, p. 141; R r Fbrescu, Cavalerii danubieni y în R. FJorcscu, H. Daicoviciu, L. Roşu, 
Dicţionar enciclopedic de artă veche a României, Bucureşti, 1980, p. 86—81; S Sanie, Cavalerii danubieni , în 
Enciclopedia civilizaţiei romane. Bucureşti, 1982, p, 175-176; M. Bărbulescu, Interferenţe spirituale in Dacia romană , 

Cluj -Napoca, 1984, p, 184, 1; M Bărbulescii, în Istoria românilor, II, Bucureşti, 2001, p. 252; L H. Crişan, 

Spiritualitatea geto-dacilor, Bucureşti, 1986, p.41 1-412; idem. Civilizaţia geto-dacilor, Bucureşti, 1993, II, p. 161-162; 

M, Opperman, Tracii. între Arcul Carpatic ji Marea Egee, Bucureşti, 1988, p. 233-234; Alexandra Ştefan, Cavalerii 
danubieni, în Enciclopedia arheologiei şi istoriei vechi a României, I (A-C), Bucureşti, 1994, p. 266-267; V. Marin, 
Cultul Cavalerilor danubieni , în Revista de istorie militară , 5, 1996, p, 33-35; Mari a Barbulescu» Viaţa rurală în 

2. Provenienţă. 


Aceste relicve arheologice au fost procurate în luna octombrie 2016 
de la un anticar din Viena. Achiziţionarea celor două artefacte s-a 
fundamentat pe convingerea noastră că prezentarea lor va contribui la 
aprofundarea trecutului istoric al populaţiei din zona carpato-dunăreană, 
la lărgirea cunoştinţelor privind cultura, credinţele şi nivelul de dezvoltare 
spirituală ale locuitorilor din această parte a Europei, la sfârşitul secolelor 
I a. Hr.- III d. Hr. 


3. Descriere generală. 

Fig.l -"Tăbliţa A", lingou de plumb, de formă dreptunghiulară, având 
dimensiunile: înălţime 11,5 cm. Lăţime 7,5 cm. Grosime 0,5 cm. 

"Tăbliţa A" are reprezentări iconografice doar pe avers, faţa (1), fiind 
încadrată de un chenar şnuruit 3 , care delimitează două câmpuri 
iconografice: superior şi inferior. 

"Tăbliţele anepigrofe de la Viena", (A, B), reprezentând "Cultul 
Cavalerilor Danubieni" 



Fig.l. "Tăbliţa A" 


3 Acelaşi tip de chenar şnuruit, dar de formă circulară, apare şi pe "Tăbliţa B". 


2 


Aspect: culoare gri, cu urme de oxidare, precum şi porţiuni lipsă, 
aflate în zona chenarului exterior. Tăbliţa prezintă semnul unei acţiuni de 
lovire violentă cu un obiect ascuţit, care i-a produs o fantă verticală, de 
lungime 1 cm, în zona superioară a acesteia. 

4. Iconografie 

Spre deosebire de alte tăbliţe votive de plumb, având un număr redus 
de reprezentări iconografice, „ tăbliţele onepigrofe de la Viena,, au o 
mulţime de personaje simbolice, distribuite în următoarele registre: 

Registrul I : în partea superioară a tăbliţei este prezent un simbol 
ichtiomorf ("Peşte"), având semnificaţia de „ofrandă,,. 

Teologul german şi istoricul religiei J. M. Dolger a încadrat plăcuţele 
votive din plumb în patru mari categorii, în funcţie de diferitele roluri atribuite 
peştelui în registrele iconografice ale acestor artefacte 4 . în clasificarea sa nu 
apare însă acest tip de reprezentare a peştelui, în registrul superior. 

Registrul II: înfăţişează imaginea a două personaje, poziţionate 
afrontat, însoţite de două reprezentări adiacente (Acoliţii), precum şi de 
două simboluri astrale (luceferii de dimineaţă şi de seară); 

Registrul III: Un personaj feminin, "Marea Zeiţă" sau "Zeiţa Mamă" 5 , 
flancată de două personaje ecvestre, în poziţie afrontată, aşezate simetric, 
de o parte şi de alta a eroului principal. Ei sunt simbolul definitoriu al 
„Cultului Cavalerilor Danubieni" . Deasupra lor se află două păsări. 

Registrul IV: Două reprezentări zoomorfe, dispuse în poziţie 
afrontată. Ele sunt despărţite de un vas ritualic, având două toarte 
( Cantharos ). 

Registrul V: două reptile (ofidieni/şerpi), reprezentate schematic, 
aflate în poziţie afrontată, despărţite de o figură quadripunctiformă, 
simbolizând o casă, un castru, o aşezare umană, ziduri de apărare. 

Corpul sinuos al şarpelui este un semn totemic, pe care V. Pârvan îl 
consideră "un simbol religios de apărare", respectiv "singura reprezentare 
plastică cu caracter religios din La Tene-ul getic." 

Un punct de vedere relativ diferit îl are D. Tudor, care apreciază că 
figura stilizată a şarpelui reprezintă o imagine simbolică a victoriei. într-o 
altă opinie, şarpele este o reprezentare mistică şi mitică extrem de 
complexă, întipărită profund în imaginarul unor elite războinice din 
societatea geto-dacă (M. Eliade). 


4 "Ichtys; Das Fischsymbol in friihchristlicher" („Ichtys, Simbolul peştelui în Creştinismul primitiv"), 1910. 

5 Acestei importante zeităţi feminine i s-au atribuit, după cum vom vedea în continuare, diferite 
identităţi mitice. 

La romani, simbolul şarpelui, la care i se adaugă un cap de lup, este 
preluat din mitologia dacilor, ca urmare a contactului năvălitorului cu 
ostile popoarelor transdanubiene. Acest simbol complex, este folosit ca 
stindard de luptă (un semn războinic), către sfârşitul veacului I d. Hr. De 
altfel, steagul dacilor (corp de şarpe cu cap de lup) este redat şi pe 
Columna lui Troian, în special în scenele de război, fiind cuplat în mod 
intenţionat cu figura lui Decebal, ceea ce denotă semnificaţia mistică 
atribuită celor două entităţi (regele dac şi simbolul său totemic). 

Cutuma dispunerii unor simboluri perechi în poziţie afrontată este un 
"signum" militar, sugerând ideea de apartenenţă a posesorului tăbliţei 
votive unei caste războinice. 



Fig 2. "Tăbliţa B" 


în Fig. 2 este prezentă fotografia celui de al doilea artefact din plumb, 
achiziţionat de la acelaşi anticar. "Tăbliţa B", de formă circulară, are 
diametrul de 9 cm. 

Forma geometrică de disc a acestei piese de colecţie este mai rar 
prezentă în rândul tăbliţelor votive de plumb; ca urmare, aceasta din 
imagine poate fi considerat un obiect cu o valoare istorică apreciabilă. 

Datorită condiţiilor precare în care a fost păstrat, artefactul a suferit 
unele vizibile deteriorări, cu toate acestea claritatea simbolurilor nu este 
afectată foarte mult. 

Din punct de vedere tipologic, această tăbliţă face parte din categoria 
artefactelor votive, având trei registre de simboluri. 

în registrul \, aflat în partea superioară a tăbliţei, sunt prezente 
simbolurile astrale, un personaj uman, apoi nelipsitele păsări. 

La mijloc, în registrul II, se observă "Mareo Zeiţă,,, flancată de cei doi 
călăreţi, "Cavalerii Danubieni", însoţiţi evident de "acoliţii" lor, doi 
războinici, purtători de drapele sau arme. 

în registrul III apar alte simboluri comune acestui tip de tăbliţe: 
pomul vieţii, probabil un animal totem etc. 

5. Domenii de analiză. 

în lipsa unor date exacte privind situl arheologic unde au fost găsite, 
epoca în care pot fi datate, atelierul care a manufacturat tăbliţele votive 
sau curentul spiritual căruia pot fi atribuite, singurele elemente de la care 
trebuie începută analiza acestor artefacte şi care ar putea contribui la 
găsirea de răspunsuri viabile acestor întrebări sunt analiza iconografiei, a 
materialului din care sunt confecţionate tăbliţele precum şi studierea 
lucrărilor de specialitate dedicate acestor subiecte. 

6. Observaţii privind starea fizică a tăbliţelor. 

Ceea ce ne-a atras atenţia încă de la început a fost aspectul îngrijit, 
coerent şi elocvent al desenelor, îndeosebi de pe "Tăbliţa A", ceea ce, în 
comparaţie cu alte artefacte asemănătoare, ni s-a părut neverosimil şi, 
aparent, inedit. Totodată, cele două "tăbliţe votive de la Viena" se 
înfăţişează într-o relativ bună stare de conservare, nu au părţi 
semnificative lipsă, desenul este vizibil. 

O primă concluzie ce se poate desprinde este faptul că "Tăbliţa A" 
poate fi considerată o matriţă, un model, un şablon bine realizat. 

Paternul grafic (tipologia scenelor de pe tăbliţă) era însă diferit de al 
celorlalte tăbliţe cercetate de specialişti, în sensul prezenţei unor registre 
inedite: "peştele", poziţionat în registrul I, respectiv un număr mai mare 
de registre suprapuse (5 registre). 

Este evidentă, de asemenea, grija meşterului de a reda cu mare 
precizie simbolurile de pe plachete, de a păstra cu fidelitate detaliile 
matriţei originale, presupunând că plăcuţele nu erau confecţionate într-un 
singur exemplar. 

7. O dovadă a valorii " tăbliţei votive anepigrafe A de la 

Viena". 

Studiind bibliografia de dată recentă, consacrată acestui subiect, am 
identificat în revista "Almogaren” un articol semnat de cunoscutul 
cercetător Rudolf Frantz Ertl, prezentând o reproducere fotografică, un 
model aproape identic al "Tăbliţei A" (achiziţionată de noi în luna 
octombrie 2016). 

Fotografia, datată 2013, face parte dintr-o serie de reproduceri, care 
ilustrează un amplu studiu al acestui autor, dedicat prezentării unui tip 
necunoscut de tăbliţe votive de plumb, specifice "Cultului Cavalerilor 
Danubieni " ’. * 6 



Rudolf Franz Ertl afirmă cu tărie că tăbliţa de plumb, descrisă de el, 
aflată într-o colecţie particulară, este unicat: "Dos erste und bislang einzige 
Exemplar einer Donaureiter-Bleivotivtafel mit einem grofien Fisch im obersten 
Register" 7 . 

în continuarea articolului, este prezentat conţinutul registrelor acestei 
tăbliţe: " Dedesubt , în registrul dedicat zeităţilor , se poate observa existenţa 


Rudolf Franz Ertl, ”Neue Donaureiter-Bleivotivtafeln entdeckt" ("Noi tăbliţe votive de plumb ale Cavalerului 

Danubian descoperite "), în " Almogaren", nr. 44-45/2013-2014, p. 99-134. 

7 (trad: "Primul şi, prin urmare, singurul exemplar al unei tăbliţe votive de plumb al Cavalerului Danubian, având un 
peşte mare în registrul de sus. "însă, exemplarul achiziţionat de noi în octombrie 2016 infirmă ideea unicităţii tăbliţei cu 
modelul peştelui poziţionat în registrul superior. 

Selenei, Sol Invictus şi a luceferilor de dimineaţă şi de seară. în cel de al treilea 
registru este prezentă "Marea Zeiţă" (Epona) şi "Cavalerul Danubian". Registrul 
dedicat taurului ne-a reamintit de "taurobolium"-ul (sacrificiul taurului) pentru 
Magna Mater. în registrul de jos, care de obicei prezintă imaginea celor patru 
elemente, de data aceasta sunt doi şerpi. Aşa numitul castru roman Carnuntum 
este neclar, deoarece peste el se află o pată de rugină. Provenienţa: colecţie 
privată.". 

în anul 2013, când a apărut acest exemplar inedit de tăbliţă votivă din 
plumb, provenind probabil din Panonia, localitatea de baştină a colecţionarului, 
prezenţa peştelui în poziţia superioară a atras de la început atenţia, motiv 
pentru care piesa a fost catalogată ca fiind extrem de valoroasă şi de rară. 

Având în vedere existenţa unui al doilea exemplar, cel descoperit în 
anul 2016 ("Tăbliţa A"), identic cu artefactul analizat de savantul Rudolf 
Franz Ertl în anul 2013, ne-am pus întrebarea dacă piesa aflată într-o 
colecţie particulară austriacă este originalul sau doar o copie bine 
realizată după un model care a circulat în zona bazinului dunărean, din 
care şi subsemnatul deţine un exemplar? Sau dacă "Tăbliţa A" este 
matriţă, şablon sau doar o copie ? Aceeaşi problemă se pune şi în cazul 
celei de-a doua piese achiziţionate de la anticarul vienezîn 2016. 

J.F. Ertl, unul dintre cel mai mari specialişti în domeniul tăbliţelor 
votive de plumb dedicate "Cultului Cavalerului Danubian", a consacrat în 
perioada 1996-2011 un ciclu de studii 8 , dedicate în special unor tăbliţe de 
plumb cu reprezentarea "Cavalerului Danubian", găsite în cuprinsul 
castrului roman din Carnuntum (localitate aflată la jumătatea distanţei 
dintre Viena şi Bratislava). Studiul său, din 2013, nu ridică nici un semn de 
întrebare cu privire la autenticitatea tăbliţei analizate şi nici cu privire la 
unicitatea tipologiei tăbliţelor cu simbol ichtioform în registrul I, afirmând 
că piesa descrisă de domnia sa este prima şi singura tăbliţă având acest 
model. 


R. F. Ertl (1996) " Donaureiter Bleivotivtafeln. Herausgegeben vom Museumsverein Petronell- 
Carnuntum, Auxiliarkastell . Wien, Petronell; idem, (1996) " Vier Donaureiter-Bleivotivtafeln aus Carnuntum. 
Romer- zeit -Mittelalter. Festschrift Herma Stiglitz. Herausgegeben vom Museums - verein Petronell- 
Carnuntum Auxiliarkastell; idem, (1997 " Gold und Silber. Antike Schatze aus Noricum und Pannonien. 
Herausgegeben vom Museumsverein Petronell-Carnuntum, Auxiliarkastell. Wien, Petronell; idem, (2006) 
"Beitrage zur romischen Kulturgeschichte in " Carnuntum - die Metropole am Rande des Imperiums " , 
herausgegeben von Ernest Windholz im Auftrag des Vereins Pro Altenburg. 1. und 2. Auflage. Bad Deutsch- 
Altenburg; idem, (2009)" Spuren im Stein. Herausgegeben von Ernest Windholz im Auftrag des Vereins Pro 
Altenburg. 1. Auflage. Bad Deutsch-Altenburg; idem, (2011) " Marc Aurel - Kaiser, Feldherr und Philosoph. Ein 
Leben zwischen Rom und Carnuntum; idem, "Herausgegeben von Ernest Windholz im Auftrag des Vereins Pro 
Altenburg. 1. Auflage. Bad Deutsch-Altenburg; idem, und F.X. Prascsaits (2001)" Inschriften: Spiegelbilder des 
Lebens. Hrg. v. Museumsver. Petronell-Carnuntum, Auxiliarkastell. Petronell. 

8. Observaţii privind tăbliţa votivă descrisă în 
revista "Almogaren". 

Analizând fotografia artefactului reprezentând "Cultul Cavalerilor 
Danubieni", cu peştele poziţionat în Registrul 1, primul element pe care I- 
am remarcat a fost aspectul exterior al tăbliţei, imaginea de ansamblu a 
acesteia. Tăbliţa, a cărei descriere a fost oferită lumii ştiinţifice în anul 
2013 de J.F. Ertl, este surprinzător de bine conservată, fiecare registru 
este complet, toate detaliile sunt prezente în integralitatea lor. Pare că a 
fost păstrată timp de două mii de ani într-un seif de bancă, în condiţii de 
mediu excepţionale. 

Comparând-o cu piesa aflată în posesia noastră ("Tăbliţa A"), 
observăm că dimensiunile diferă: "Tăbliţa A" are dimenisiunile 11,5 cm x 
7,5 cm, pe când tăbliţa analizată de J.F. Ertl are alte dimensiuni: 11 cm x 
7,4 cm. Aceasta însamnă că, probabil, cele două obiecte provin din 
ateliere diferite, fiind ştiut că modelele circulau de la un atelier la altul, 
existând obiceiul răspândit în epocă de a se copia anumite tipuri de tăbliţe 
sau a se confecţiona matriţe după şabloane preexistente. 


9 . Zăcăminte de plumb pe teritoriul Daciei. 

în aşteptarea rezultatelor concrete ale analizei unui laborator de 
specialitate, privind componenţa concretă a materialului din care au fost 
executate "plăcuţele votive anepigrafe de la Viena", inclusiv date despre 
vechimea acestora, ne mulţumim cu o constatare la îndemâna oricui: tăbliţele 
sunt realizate din plumb (culoare specifică, greutate, maleabilitate). 

Dar, de unde ar putea proveni materia primă pentru prelucrarea unor 
asemenea artefacte ? 

Se cunoaşte că plumbul este elementul chimic având numărul de ordine 
82 în "Tabelul periodic al elementelor", fiind un metal greu, de culoare gri- 
argintie, cu densitatea foarte mare. 

în ceea ce priveşte repartiţia elementelor chimice pe scoarţa terestră, 
plumbul ocupă un modest loc 13, dintr-un clasament al primelor 25 de 
elemente naturale ale globului terestru. 

Elementul 

% 

Elementul 

% 

Elementul 

% 

Elementul 

% 

Oxigen 

49,52 

Carbon 

0.087 

Uraniu 

8* 10’ 3 

Argint 

n* IO'* 

Siliciu 

25,75 

Mangan 

0,08 

Wolfram 

5* KT 3 

Bismut 

n*10r* 

Aluminiu 

7,51 

Sulf 

0,048 

Zinc 

4* I0’ 3 

Aur 

n* 10" 7 

Fier 

4.70 

Crom 

0,033 

Plumb 

2* IO’ 3 

Platină 

n* 10" 7 

Calciu 

1,39 

Zirconiu 

0,023 

Reriliu 

l*10r 3 

German iu 

n* 10'^ 

Sodiu 

2,64 

Nichel 

0,018 

Staniu 

n*10'* 

Gal iu 

n* IO" 9 

Magneziu 

1,94 

Vanadiu 

0,016 

Molibden 

n*10’* 

Radiu 

n*10 ,|U 

Hidrogen 

0,88 

Cupru 

0,01 

Antimoniu 

n*10- s 



Titan 

0,58 

Cobalt 

0,01 

Mercur 

n*10’ s 




De asemenea, ţinând cont de proporţiile în care pot fi găsite unele 
elemente în exploatările miniere, Plumbul este asociat, de obicei, cu Zincul şi 
Argintul. 


Minereu 

Component util 
Principal 

Conţinutul mediu 
minim, % (g/t) 

Componenţi 
asociaţi principali 

Aurifer 

Au 

2-3 g/t 

Ag 

Cuprifer 

Cu 

0,5-0,8 

Au,Pb,S 

Plumbos 

Pb 

2-4 

Zn.Ag 

Zincos 

Zn 

3-5 

Pb,Cd,ln,Ga 

de Pb+Zn 

Pb+Zn 

3-4 

Ag,Cu 

de Fe 

Fe 

20-30 

Mn,Ni,V,Ti 

de Mn 

Mn 

25-35 

Fe 

de Mo 

Mo 

0,3 

Cu 

de Al 

A1 2 0 3 

30-50 

V,Ti 

deN i 

Ni 

0,2-0,3 

Cu,Pt 

de Cr 

Cr 2 0 3 

30-32 

Fe 

de Ti 

fi 

7-8 

Zr 

deU 

U 

0,02 

Au,V,Co 

de W 

W0 3 

0,3 

Mo 

de Sn 

Sn 

0.3 

Ge,In„Ga 

de Co 

Co 

0,2 

Ag,Ni,Bi,U,Ra 

de Hg 

Hg 

0,1 

- 

de V 

V 2 0 5 

0,2 

Ti 


Aşadar, sursa principală de plumb o constituie minereurile sulfuroase de 
plumb sau cele polimetalice. Proprietăţi speciale ale plumbului sunt: afinitate 
chimică faţă de oxigen redusă, densitate mare, solubilitate scăzută sau chiar 
insolubilitate pentru multe metale şi temperatură mică de topire (327 grade 
Celsius). 

Cele mai importante minerale derivate din plumb sunt: 


• GALENA(PbS), conţine 86,6% Pb, cristalizează cubic, are 
D=2-K3, culoare alb-cenuşiu cu luciu metalic; 

• CERUZIT(PbC 03 ), conţine 77,5% Pb, cristalizează rombic, are 
D=3^4, culoare alb-cenuşiu, incolor sau galben-brun; 

• ANGLEZIT(PbS 04 ), conţine 68,3%Pb, cristalizează rombic, are 
culoare albă, galbenă sau verde. 

Alte minerale care conţin plumb: 

• BOURNONIT(PbCuSbS 3 ), conţine 42,6% Pb şi 13% Cu, 
cristalizează rombic, are D=2+3, culoare alb-cenuşiu cu nuanţe 
verzui; 

• CR0C0IT(PbCr0 4 ), conţine 68,9% PbO şi 31,1% Cr 2 0 3 , 
cristalizează monoclinic, are D=2-K3, culoare portocaliu sticlos; 

• WULFENIT(PbMo0 4 ), conţine 61,4% PbO şi 36,8% MoO, 
cristalizează tetragonal-piramidal, are D=2+3, culoare galben- 
portocaliu; 

• BOULANGERITţPbsSbsSii), conţine 55,42% Pb, cristalizează 
monoclinic, are D=2+3, culoare cenuşiu-alb cu tente albăstrui. 

Plumbul brut, obţinut prin topirea reducătoare a aglomeratelor de plumb, 
conţine impurităţi precum: Zn, Sn, As, Sb, Bi, Cu, Ni, Fe, Co, Ag, Au, S. De aceea, 
el trebuie supus unui "proces de afinare" (rafinare prin oxidare). 

Pe plan mondial. Plumbul (Pb) este unul dintre cele mai vechi metale 
cunoscute, fiind exploatat de cel puţin 8000 de ani, fapt confirmat de artefacte, 
de istorii vechi şi alte scrieri, inclusiv cartea biblică a "Exodului". 

Plumbul este unul dintre cele şase metale biblice, menţionate în "Vechiul 
Testament": "Aurul, argintul, arama, fierul, plumbul, cositorul şi tot ce trece 
prin foc, să le treceţi prin foc, ca să se cureţe; afară de aceasta, şi cu apă de 
curăţire să le curăţiţi.. 9 . 

Plumbul mai este pomenit tot în textele sfintei scripturi astfel: "Foalele 

s-au ars, plumbul s-a topit de foc şi turnătorul în zadar a topit...". 10 

Pe teritoriul Turciei au fost găsite mărgele de plumb, fiind datate acum 
aproximativ 6500 de ani. 

în Egiptul faraonic, plumbul a fost folosit pentru glazura ceramică si aliaje 
de lipit, precum şi pentru turnarea obiectelor ornamentale. 

Fardurile negre pe care egiptenii le foloseau pentru machiajul ochilor erau 
pline de plumb. 

Romanii au folosit plumbul mai cu seamă pentru sistemul de 
aprovizionare cu apă. Ţevile romane de plumb aveau lungimea de 3 metri şi 
erau fabricate în 15 modele, cu diametre diferite. 


9 în Cartea Numerii, cap. 31, vers. 22 

10 în Cartea leremia, cap. 6, vers. 29 

Conducte romane au fost descoperite în Roma de astăzi şi în Anglia, cele 
mai multe dintre ele găsindu-se într-o condiţie excelentă. Cuvântul roman 
"plumbum", ce descria burlane de apă şi conectori, stă la originea denumirii 
actuale a metalului. 

în ţara noastră, însă, majoritatea zăcămintelor minerale de plumb şi zinc 
se găsesc asociate; cele mai importante zăcăminte se află la Baia Mare, Baia 
Sprie, Baia de Arieş, Baia Borşa, Băiţa Bihor, Zlatna, Ruşchiţa, Nistru, Cavnic, 
Turţ, Ocna de Fier, Rodna Veche, Rusca Montană. Aşadar, cele mai multe 
zăcăminte se află în Transilvania. 

Având asemenea importante bogăţii minerale, era normal ca pe teritoriul 
României de astăzi să se descopere relicve istorice, făurite din acest metal, cum 
ar fi oglinzile mici de plumb, găsite la Sucidava, Drobeta, Apulum, plăcuţele cu 
relief, reprezentând pe cavalerii "Cultului Călăreţului Danubian", statuete 
votive, tuburi de canalizare, obiecte de uz casnic divers. 

10. Oficine de prelucrare a plumbului în Dacia. 

Nu s-a stabilit până în prezent centrul de producţie al acestor artefacte de 
plumb, deşi se ştie că în Munţii Apuseni dacii (iar ulterior romanii) exploatau 
zăcăminte aurifere şi de argint, despre aceste activităţi existând suficiente 
informaţii istorice. Or, descoperirea de oglinzi rotunde sau pătrate, 
confecţionate din plumb, a permis crearea unei tipologii concrete, prin care s- 
au cules suficiente date referitoare la caracteristicile atelierului: creuzete, 
tipare, dar şi rebuturi de fabricaţie. 

Cel mai mare număr de oglinzi din plumb au fost descoperite la Sucidava, 
dar arheologii au identificat şi alte trei ateliere de prelucrare a plumbului: 

1. Sucidava 11 . Aici au fost excavate peste 250 de oglinzi, datând din epoca 
romană târzie. Pe două dintre acestea s-a descoperit o inscripţie, care 
contribuie la identificarea atelierului sau a celui care a realizat tiparul: 
"Forma(m) Lollianusfecit, F(o)rmam Brutus/f/ec(it )" . 


11 Sucidava (Sykibid după Procopius, Zucidava potrivit lecturii lui Pârvan, în care Z este 
pronunţat "ş"), este capitala antică a tribului dacic al ”sucilor”, fiind aşezată în vatra 
oraşului Corabia, Jud. Olt, pe teritoriul fostului sat Celeiu. 

Oglindă de plumb, descoperită la Sucidava. 


2. Drobeta (Turnu Severin). Aici a fost dezvelit un cuptor rotund de 
încălzire a metalului, împreună cu resturi de topire, zgură, picături şi bucăţi de 
plumb topit şi patru oglinzi în faza de finisare. 

3. Apulum (Alba lulia). Aici, nu au fost descoperite până acum ateliere de 
prelucrare a plumbului, ci mai multe tipare, din care unul, păstrat în lut, şi alte 
două, în piatră. Fiecare tipar reprezintă o faţă a piesei, respectiv a oglinzii. 

4. Dierna (Orşova Veche). Aici au fost descoperite fragmente de creuzete, 
câteva capace, precum şi oale, având resturi de metal topit, bucăţi disparate de 
zgură de metal, unele fragmente de aplici, inclusiv bucăţi de bare de plumb. A 
atras atenţia descoperirea unei foiţe de aur (7,1 x 2,4 cm), utilizată ca defixio, 
cu inscripţia: "Demon im(m)unditi(a)e /te agite(t) Aeli Fir-/me, stte(t) supra 
ca put luliae Surii lae." 

Din cele prezentate mai sus putem concluziona că, totuşi, cucerirea 
romană nu a întrerupt extracţia din zonele miniere ale Daciei, ci din contra, 
necesităţile statului roman au solicitat din plin continuarea acestei valorificări a 
zăcămintelor existente. Acest meşteşug a continuat, preluând tehnica de 
extracţie şi continuând-o prin băştinaşii daci, cunoscători ai zonelor miniere 
locale, cât şi prin coloniştii aduşi în acest scop din Imperiul roman. 

11. Obiectele obţinute din prelucrarea plumbului pe 
teritoriul Daciei. 

Se ştie că, în comparaţie cu aurul şi argintul, plumbul are un preţ scăzut, 
iar romanii apreciau mai ales această calitate a metalului amintit. 

Până în prezent, nu există informaţii certe, din care să rezulte că minele 
din Dacia au exportat plumb în alte provincii ale Imperiului Roman, deşi acesta 
avea numeroase utilizări, dintre care amintim: 

1. plumbul era întrebuinţat în domeniul construcţiilor, la fixarea unor 
elemente de suprastructură ale monumentelor din piatră (ziduri de cetăţi, 
case). Trebuie pomenit aici mai ales plumbul care se turna în jurul scoabelor 
care prindeau blocurile de piatră sau la fixarea de postament a unor 
monumente de bronz (statui), precum şi la lucrări de canalizare; 

2. plumbul era utilizat pentru reprezentarea unor divinităţi daco-gete, 
greco-romane, balcanice etc., sub formă de statuete ( Venus , Mercur etc), 
pentru turnarea unor tăbliţe votive (în "Cultul Cavalerilor Danubieni" etc), în 
celebrarea cultul morţilor (realizarea de sarcofage, capace de urne, tuburi 
pentru libaţii); 

3. în numismatică (medalii, plachete, aliaje pentru realizarea de monede); 

4. în metrologie pentru realizarea de unităţi de greutate (ponduri); 

5. forme de turnare pentru piese de metal (aur, argint, bronz) etc. 

Aceste artefacte (Oglinzile de plumb, larg răspândite în provinciile 
dunărene) 12 erau depuse ca ofrandă Nimfelor, zeiţelor Venus, Junona şi Dea 
Syria. 

Prin metalul din care erau confecţionate, oglinzile de plumb îndeplinesc 
un rol apotropaic. De aceea erau depuse ca ofrande în temple. Dar aceste 
obiecte erau depuse şi în interiorul unor morminte, cum rezultă din 
descoperirile arheologice ale unor necropole daco-romane de la Soporul de 
Câmpie, Obreja, Slăveni. 

în Oltenia, s-au găsit oglinzi rotunde de plumb la Cioroiul Nou (unde s-a 
descoperit şi o tăbliţă votivă de plumb), în Banat, într-un mormânt descoperit 
la Deta, din perioada sarmaţilor, la Ulpia Traiana (unde s-a descoperit un singur 


Tudor D., "Miroirs byzantins de plomb trove en Roumanie” , Dacia, 11-12, Bucarest 1947, p. 243-255. 
Idem, " Le depot de mirrois de verre double de plumb trouve a Sucidava”, Dacia, NS, III, Bucarest,1959, p. 
415-443.; idem, " Rame de plumb pentru oglinzi din Sucidava”, Drobeta, 2, 1976, p.73-73. Alicu D., Cociş S., 

” Oglinzi romane de la Ulpia Traiana Sarmizegetusa", Apulum, 24, p. 145-149.; Benea D.” Oglinzi romane din 
plumb descoperite la Drobeta ”, Drobeta 1, p. 169-174.; Benga M., "Un tipar ilustrând turnarea ramelor de 
oglinzi pâstrat în colecţiile Muzeului din Sebeş”, BCSS, p. 93-97; Ciugudeanu D., ”0 descoperire ilustrând 
fabricarea oglinzilor din plumb la Apulum ”, ActaMN, 31,1, p. 231-233. 

exemplar de oglindă din plumb de formă rotundă, alături de exemplare mari 
din bronz). 



Oglindă din metal alb: cupru, plumb, staniu, arsen, zinc, deforma discoidală, cu mâner lateral 
perforat şi marginea reliefată. Aversul este lustruit. 

Descoperită la Vârteşcoiu, Jud. Vrancea. 

PARTEA A ll-A 


1. Mai multe denumiri - un singur cult. 

Având denumiri diverse, "Eqvitum Danuvinorum", "Cavaler Danubian" (la 
nordul Dunării), "Călăreţ Trac", (la Sud), acest personaj apare în diverse 
ipostaze iconografice, de fiecare dată sub chip de călăreţ 13 . 

în lucrările de specialitate, precum şi pe piaţa operelor de artă antice, 
plăcuţele votive sunt denumite "Dacian Rider " u , "Danubian horse-man", 

"Thracian - Danubian mysteries plaquette", "Lead Mystery Plaquette" sau 
"Roman Danube Mystery Plaquette." 

lată câteva plăcuţe votive de plumb, oferite spre vânzare la recente licitaţii 
desfăşurate în Europa, ori înserate în paginile de prezentare ale unor diverse 
muzee europene: 



"Thracian - Danubian mysteries plaquette". Roman Empire, II - III century AD, round lead plate (7,2cm) 
with f rame consisting of a wreath of leaves outside and a dotted inside. This two registers in the upper bust of 
Sol and Luna surrounded by stars and birds, including H elena between the Dioscuri, the ride across each have a 
recumbent figure. Among vieţi ms scenes, equipment and animals can be seen. Beige lead patina , minor 
scratches. 


13 Ambele denumiri. Cavaleri Danubieni- Călăreţi Danubieni (la plural) sunt corecte, asemenea şi 
Cavalerul Trac- Călăreţul Trac. 

14 I. P. Culianu şi C. Poghirc, colaboratori la realizarea " Encyclopedia of Religion" (ER), îngrijită de Mircea 
Eliade, folosesc denumirea " Cavalerii Daci", pentru "Cavalerii Danubieni" (vezi temele "Dacian Rider", în 
ER, IV,1987,p. 195-196; idem, "Geto-Dacian Religion ", ER, V, 1987, p.537-540; idem, "Thracian Religion ", ER, 
XIV, 1987, p.494-497. Acelaşi termen este folosit de M. Eliade şi I.P. Culianu în "Dictionnaire des Religions", 
Pion, 1990, tradus şi publicat în româneşte la Editura Polirom în anul 2007 ("Dicţionarul Religiilor "). 

"Lead Mystery Plaquette", associoted with the Danubian region in the 3rd Century AD, Helios/Sol in 
spread quadriga flies over numerous characters from Greek/Roman Mythology, including the Dioscuri with 
Helen , perhaps Fates, Furies, Graeae or Orades, and Jason claiming the Golden Fleece from a dragon-headed 
man, together with others and animals , aii with in an architectural arch, approx 75 mm x 75mm. Very fine. ” 

(cf https://www.the-saleroom.com/en-gb/auction-catalogues/baldwins/catalogue-id-srball0023/lot- 
3fbdef2d-2a2b-4d56-885c-a47b00f3bl7a ) 



"Rectangular lead plate" (9,4x7,6cm). With in a Aedicula with Corinthian ca pita Is, curved gabie with egg 
and dart and snakes in the spandrels a figure rich representation that is crowned by the head accompanied 
bouncing Quadriga the sol developed. In the middle of Flelena stands between the Dioscuri of which the left is 
riding away on a recumbent figure, the rights over a fish. To the left of a soldier and a civilian right in Greek 

garb. Below a shepherd who gutting hanging on a tree animal, three figures around a table on which a fish is 
(oracle?). Beige lead patina, minor scratches". 




" Roman Danube Mystery Plaques, 3rd Century” 

2. Teorii cu privire la natura cultului "Călăreţilor 

Danubieni". 

Asupra naturii reale a cultului s-au emis mai multe teorii 15 : Teohari 
Antonescu îi asimilează cu zeii Cobiri - "protectori ai navigaţiei în lumea 
frigiană" 16 ; lozef Hampel îi identifică cu "Dioscurii" greci, protectori ai 
corăbierilor 17 ; Mihail Rostovtev afirmă că avem de-a face cu o contopire a 
"Cultului lui Mithras 18 " cu acela al "Cavalerului Trac" 19 , o divinitate pastoral- 
agricolă caracteristică triburilor trace; Franz Cumont îl cataloga drept un 
"complex de credinţe legate de ritul unor zei barbari sau greco-romani" 20 ; 
Dumitru Tudor opinează că avem de-a face cu "un cult inspirat de credinţele 
geto-dacilor şi influenţate de stăpânirea romană". în sfârşit, Mircea Dogaru îi 
atribuie "Cavalerului Trac" funcţia de "zeitate supremă solară, caracteristică 
lumii trace, zeu unic al daco-romanilor (II d.H.), ce se identifică mai târziu cu 
Sfântul Gheorghe." 


3. Simbolurile esenţiale ale acestui cult. 

Nu există relicve religioase, datând din veacurile ll-IV d. Hr., care să 
conţină un aşa de numeros set de simboluri, precum cele de pe tăbliţele votive 
ale "Cavalerilor Danubieni". Dintre semnele de recunoaştere aparţinând 
cultului, amintim în special peştele, berbecul şi celelalte simboluri. 

Element nu numai de decor ci şi de substanţă ideatică, peştele se oferă 
"Marii Zeiţe" ca o ofrandă, pe o măsuţă, fiind prezent şi în scena banchetului 
sacru. 

De altfel, în "Tăbliţa anepigrafă A, de la Viena", simbolul peştelui este 
extrem de bine reprezentat, el fiind în acelaşi timp şi un principal simbol 
paleocreştin, o formă de manifestare a artei sacre. 

Una dintre caracteristicile uimitoare ale acestui cult este aceea că iniţiaţii 
nu consumau nici un fel de carne, ci numai peşte, un aliment considerat sacru, 
care purifica trupul şi alunga demonii. 


15 https://lupuldacicblogg.wordpress.com/2014/05/30/cultul-cavalerilor-danubieni/ 

16 T. Antonescu, "Cultul cabirilorîn Dacia", Bucureşti, 1889. 

17 J. Hampel, "Lovas istensegek dunavideki antik emlekeken" ("Zeii Călăreţi pe monumente antice din 
regiunea Dunării"), Archeologiai Ertesito, XXIII, 1903, p. 305-365. 

18 Destul de enigmatice au rămas o serie de peşteri, folosite ca lăcaş de cult, cum ar fi Peştera Ceiris 
descoperită de V. Pârvan şi localizată la Gura Dobrogei, sau peştera de la Limanu, descoperită de regretatul 
mare arheolog, V. Boroneanţ. în peşterile Adam din Dobrogea şi Veterani din Cazanele Dunării s-au atestat 
sanctuare de cult, dedicate lui Mithras. 

19 Maria Oprea, "Cavalerul Trac", ALAR, nr. 180, oct.2016 (http://www.alar.ro/n44/istorie- 
c280/cavalerul_trac-s519.html) 

20 F. Cumont, "Note sur bas-relief de la Mesie Inferieure", BATH, 1896, p.ll 

în limba greacă, Peştele este IXOYZ [ICHTIS] - acronimul desemnând 
persoana Mântuitorului: "’lqoouq XpLoioq, Oeou Yioq, Zioiqp", 

("lesous Christos, Theou Yios, Soter"), adică "Isus Cristos, Fiul lui Dumnezeu, 
Mântuitor". 



IX0TX 

i clh th u s 


I iiaou; 


^CplOTOs 01‘OQ "YV>; X 


cor iu ) 


Această explicaţie a fost oferită de Origene, în "Comentarii la Sfântul 
Matei" 21 , inclusiv de Sfântul Augustin 22 care, luând ca temei un apocrif târziu 
al "Oracolelor sibiline", respectiv primele lui 27 de versuri, aceştia au creat, cu 
prima literă din fiecare vers, acrostihul „IESOUS CHREISTOS THEOU UGUIOS 
SOTER STAUROS" („lisus Christos Fiul Dumnezeului Mântuitor Cruce"), 
ansamblu care se reduce la acrograma „ICHTUS". 

Nu este deloc întâmplător că lisus Hristos îşi alege primii ucenici din rândul 
pescarilor (Simon, Andrei, lacob si loan), chemându-i astfel: „Veniţi după Mine 
si vâ voi face pescari de oameni". 23 

Vorbind mulţimilor în parabole, Hristos aseamănă "împărăţia Cerurilor" 
unui năvod aruncat în mare, care adună tot felul de peşti. 

Simbolul peştelui apare uneori în mod figurat, alături de coşurile de pâine, 
invocând miracolul înmulţirii pâinii şi a peştilor 24 , fiind o anticipare a "Cinei celei 
de Taină" şi apoi a "Sfintei Euharistii". 

Simbolul peştelui se află în strânsă legătură şi cu apa vie a botezului, după 
cum reiese din textul ce aparţine lui Tertullian: „noi, peştii, ne naştem în apă ca 
Hristos, nu ne mântuim astfel decât prin apă." 

Mesajul acestui simbol este un îndemn de trăire a sfaturilor evanghelice. 
De aceea, creştinii purtau la gât peştişori din sidef sau metal cu inscripţia „fie 
mântuirea tal". 


P.G., voi. XIII, col. 1120 
"De civitate Dei" 

Matei, IV. 18.22, 19, Marcu 1, 16.22. 
idem, 14, 15-21; 15, 32-39 

Vas pentru păstrarea uleiului sfinţit , datând din secolul iV-V, descoperit în Banat , sub formă de 

peşte . 25 

4. Ritualuri de iniţiere 

Pentru a fi acceptaţi printre membrii "Cavalerilor Danubieni", neofiţii 
trebuiau sa treacă anumite încercări (teste), să dea dovadă de curaj, murind şi 
înviind simbolic. în rândurile acestor cavaleri erau primite numai persoanele de 
sânge nobil, deoarece meseria nobililor era războiul, ei fiind elita ţării. 
Personajele adiacente cavalerilor, acoliţii, au un rol important în procesul 
iniţierii, moment tratat plastic în registrul inferior, prin redarea gradului de 
iniţiere (Gradul 1: Aries -"berbec"; Gradul 2: miles -"soldat" şi Gradul 3: leo - 
"leu"). 

Istoricul Dumitru Tudor, care a consacrat acestui cult studii ample, 
descifrează scenele legate de credinţele uraniene şi astrale, arătând că 
imaginile simbolice, ilustrând miturile astrale sunt poziţionate întotdeauna în 
registrul superior, deasupra scenei principale, care redă mitul „ terestru " al 
cultului, iar cele care se referă la lumea infernală, uraniană, apar de regulă în 
ultimul registru, cel inferior. 26 De asemenea, unele simboluri stranii şi, aparent 
fără o explicaţie logică, ar demonstra că acest mit avea conexiuni evidente cu 
unele practici magice şi oculte. 

Tăbliţele "Cavalerilor Danubieni", respectiv cele mai vechi, în scena 
centrală au desenul "Marii Zeiţe", primind omagiile unui Zeu cavaler, sub 
copitele calului său fiind un duşman învins. în jurul "Marii Zeiţe" sunt înfăţişaţi 
doi Cavaleri, aflaţi în poziţie afrontată, care trec peste corpurile celor învinşi. în 
jurul acestei scene cu caracter marţial, în registrele secundare, sunt diferite 
simboluri de cult, zoomorfe: berbecul, taurul, leul, corbul, vulturul, cocoşul, 
şarpele, mai ales peştele. în registrele superioare sunt reprezentate şi 
divinităţile solare caracteristice acestui cult: Soarele, Luna, Luceferii etc. 

Tăbliţele prezintă scene de sacrificiu aparţinând cultului, numite 
"criobolion" şi "taurobolion", precum şi banchetul ce se acordă în final în 
cinstea celor iniţiaţi. Mai apar şi desenele diverselor obiecte ce contribuie la 
desfăşurarea iniţierii sacrale: masa pe care se află peştele, pâini, fructe, săbii, 
candelabre, opaiţe, blana berbecului, etc. 


25 Dan Gheorghe Teodor, "Importuri creştine romano-bizantine la nordul Dunării de Jos", Carpica, XXIX, 2000, 
p.ll- 26 

26 http://geticul.blogspot.ro/2010/04/cultul-cavalerilor-danubieni.html 

Personajelor prezente în iconografia acestor tablete li s-au atribuit 
identităţi diferite. De exemplu, cei doi cavaleri sunt apelaţi fie dioscuri, fie cei 
doi Zamolxis, simbol al libertăţii. De asemenea, personajul feminin poartă 
diverse eponime, fiind denumită fie „Mareo Zeiţă", "Marea Regină", "Zeiţa 
Bendis", ocrotitoarea Daciei, fie " Zeiţa Nemesis", venerată de soldaţi şi 
gladiatori, fie "Epona ". 27 De altfel, chiar şi pe monede din acea epocă apare 
uneori portretul unei zeităţi feminine, de pildă Demetra, imprimat pe 
monedele emise la Callatis, în epoca elenistică. 

Din nelipsitul decor al acestor tăbliţe votive amintim Pasărea Phoenix, 
pasărea nemuririi (descrisă de unii istorici drept vultur), Corbul, precum şi, mai 
ales, Peştele. 


5. Semnificaţia semnului "Benedictio latina". 

în majoritatea reprezentărilor plăcuţelor votive, "Călăreţul Danubian" 
apare alergând, făcând un semn caracteristic, cu braţul drept ridicat deasupra 
capului. Acest semn este cunoscut în literatura de specialitate drept "benedictio 

latina". 

Romulus Vulcănescu, analizând chestiunea modului în care este figurată 
mâna unor personaje mitice 28 , afirma că: 

"La începutul erei noastre figurarea mâinii revine în preocupările 
meşteşugarilor locali pe una din liniile tradiţiei geto-dace, aceea a integrării 
mâinilor în corpul figurii umane. Acesta este cazul plăcilor votive sau al 
monumentelor funerare cu imaginea "cavalerului trac" sau a "cavalerilor 
donubieni". Câteva sculpturi ale "cavalerului troc" reprezintă imaginea zeului 
rid ici nd mâna dreaptă sus şi schiţând gestul presupus de benedictio". 

Deoarece piesele arheologice sunt foarte deteriorate, cercetătorii nu pot 
susţine cu precizie dacă este vorba de un gest ritual sau de un salut. Totuşi, 
pentru că mâna dreapta ridicată reprezenta la "cavalerul troc" un presupus 
gest ritual, Romulus Vulcănescu înclină să creadă că şi în cazul imaginilor de pe 
plăcuţele votive ale cultului "Cavalerilor Danubieni" se pot conferi aceleaşi 
semnificaţii. 

Arătând că multe artefacte arheologice descoperite în regiunea carpato- 
dunăreană pot fi puse în conexiune cu semnificaţia avută anterior de "mâna lui 
Sabazios" , autorul se întreabă, totuşi: "e aceasta o reluare târzie a gesticei 
sacre în gliptica provincial/romană sau o continuitate a motivului daco-getic 
specific cultului "Cavalerului Danubian" ? 


27 idem 

28 

R. VULCĂNESCU, "Figurarea mâinii în ornamentica populară ro mână", în "Revista de Etnografie şi Folclor", Tomul 
IX, nr. 3, Bucureşti, 1964, p. 36. 

6 . 


Cultul "Cavalerilor danubieni" - cult secret ? 


Nu se cunoaşte care era denumirea oficială a acestui zeu local si nici în ce 
consta cultul său, ceremoniile şi ritualurile - venerarea sa efectuându-se în cel 
mai mare secret, constituind probabil şi o formă de opunere faţă de puterea de 
la Roma şi tot ce venea de acolo. Din cele de mai sus rezultă, de asemenea, că 
era cu totul interzis adepţilor de a divulga ceremonialul religios, amănunte 
despre modul lui de desfăşurare şi mai ales despre învăţăturile date de preoţi 
adepţilor. 

în al doilea rând, era vorba de o religie tainică, diferită complet de 
celelalte existente, nefiind permisă adepţilor rostirea în public sau, cu atât mai 
mult, scrierea numelelor zeilor adoraţi. Doar semnele, recognoscibile celor 
iniţiaţi, dovedeau apartenenţa purtătorilor tăbliţelor de plumb la un cult al unei 
religii de mistere. 

Aceasta ar putea fi o explicaţie a lipsei de texte scrise pe astfel de obiecte 
votive din plumb. 


7. Amulete, obiecte de cult sau opere de artă ? 

Tăbliţele votive, confecţionate din materiale foarte diverse - metal, bronz, 
plumb, teracotă sau piatră - erau create în serii restrânse de către meşteşugari 
locali, potrivit unor modele grafice, împrumutate de la un atelier la altul. Cele 
de dimensiuni mai mari erau dăruite unor temple sau lăcaşe de cult. 

Tăbliţele de plumb, de dimenisuni mici, care ilustrează faza maximă de 
dezvoltare a cultului "Cavalerilor Danubieni", având doi călăreţi, poziţionaţi în 
jurul "Marii Zeiţe", erau rareori purtate de către credincioşi, atârnate la gât, 
sperând să le atribuie puteri magice, fiindcă plumbul putea fi nociv. 

8. " Cultul Cavalerilor Danubieni dedicat lui Burebista ? 

Conform unor interpretări mai recente, acest zeu ("Călăreţul Danubian") 
simbolizează soldaţii ecveştri ai getului Burebista şi ai marelui preot Deceneu, 
ce arborau stindardul cap-de-lup al zeului Zamolxis, simbol al libertăţii şi vitejiei 
războinicilor. 

La geto-daci, calul, animal solar, era un simbol al nemuririi. Este posibil ca 
acest "Cavaler Danubian" să fie însuşi Burebista, simbol şi idol şi al tracilor 
balcanici. Cultul amintit a cunoscut treptat o extindere tot mai mare, 
cuprinzând provincia Tracia, sud-estul Macedoniei şi, în secolele II— III, Moesiile 
şi Dacia. 

9 . 


"Călăreţul Trac" versus "Cavalerul Danubian" 


Fără a utiliza această terminologie, care se va impune doar în secolul XX, 
Odobescu vorbeşte în studiul "Artele în România în periodul preistoric" despre 
"Cavalerul Trac”, făcând presupunerea eronată că monedele pe care figurează 
motivul călăreţului ar fi monedele geţilor. 

"Cavalerul Trac" era un zeu divinizat în Provincia Tracia (în special în Valea 
Mariţei, în zona Munţilor Rodopi etc.), răspândindu-se în toate direcţiile: în cele 
doua Moesii şi de aici, concomitent cu înaintarea armatei romane, în Dacia. 

Având o vechime impresionantă, în epoca romană, prin sincretism, a 
devenit zeu al vegetaţiei, al vieţii, al vânătorii, al lumii subterane, chtonice, cu 
atribute eschatologice. 

Cultul „Cavalerului Trac" a fost în mod eronat considerat în trecut ca fiind 
al Cabirilor, al Dioscurilor, al Călăreţului Traco-Mitriac etc. 

Cât despre cultul "Cavalerilor Danubieni", terminologia adoptată are 
următoarea explicaţie: ţinând cont de faptul că aria lor de adoraţie acoperea, 
din punct de vedere geografic, zona provinciilor romane de la Dunărea mijlocie 
şi inferioară: Dacia, Moesia, Panonia şi Dalmaţia, cultul va purta denumirea de 
"Cultul Cavalerilor Danubieni" (dunăreni), fiindcă avem de a face cu un cult 
local, format iniţial din credinţele unui singur popor, sălăşuind în Valea Dunării. 

"Cultul Cavalerilor Dunăreni" s-a practicat de-a lungul unei perioade de 
timp relativ scurte, ce a cuprins secolele ll-IV d. Hr. 

Caracteristicile acestui mit, venerat în teritoriile locuite de geto-daci, şi 
împrumutat apoi şi coloniştilor, poate fi reconstituit, interpretând scena 
centrală ce apare în numeroase tăbliţe. El se bazează pe o temă maniheistă, 
întâlnită în mai multe religii din antichitate, respectiv lupta dintre Bine şi Rău. 
Cavalerii reprezintă Binele, care calcă sub copitele cailor lor duşmanul, adică 
Răul. 

într-o altă interpretare. Binele, reprezentat de zeul solar - Sol Invictus - 
luptă şi învinge pe zeul morţii şi al infernului, întruchipat de un animal fabulos, 
semănând cu un şarpe, călcat de copitele calului. 

După o luptă dramatică, plină de eroism cu duşmanul, cavalerii se întorc 
acasă învingători, fiind primiţi de o "Mare Zeiţă". 

în timp, mitul a fost îmbogăţit, fiind introduse două personaje, asociate 
"Marii Zeiţe", reprezentând treimea sacră. 

Cavalerii, alături de arme, poartă şi un stindard, cunoscut sub numele de 
draco, constituit dintr-un corp de şarpe, aşezat în vârful unei lance. De altfel, 
încă din epoca lui Decebal, dacii arborau acest însemn religios şi de autoritate 
supremă (sacerdotalo-militară), fapt reliefat şi pe numeroasele scene 
reprezentate pe "Columna lui Traian". 

"Marea Zeiţă", prezentă în toate scenele "Cavalerilor Danubieni" pe loc 
central, a fost probabil o veche divinitate geto-dacică. Datorită sincretismului 
specific "Cultul Cavalerilor Danubieni", adoratorii săi au împrumutat şi conferit 
acestei zeităţi o serie de atribuţii ale entităţilor sacre aparţinând altor culte 
antice, cum ar fi: Diana, Nemesis, Cybela şi fpono-prezentă mai ales în lumea 
celtică. 

Gr.Tocilescu consideră că în mitologia geţilor exista o zeitate de origine 
tracă, Cotys, în timp ce V. Pârvan observă că geţii, mai ales poporul de jos, 
credeau într-o veche zeitate - "Marea Zeiţă" - a rodirii, a creaţiei şi 
fecundităţii. 29 

Herodot 30 afirmă că Bendis, zeiţa atât de venerată de femeile trace, era o 
divinitate de la nordul Dunării. 

Cele trei divinităţi - doi Cavaleri şi o "Mare Zeiţă" - constituiau, fără 
îndoială, o triadă căreia i se atribuiau puteri supranaturale în cele trei lumi: 
pământeană, cerească (solară) şi cea infernală (chtonică). 

Istoriografia bulgară a cercetat un număr de peste 2000 de reprezentări 
ale "Cavalerilor Danubieni", pe care istoricii de aici îi denumesc "călăreţii traci", 
deoarece au fost identificaţi în peste 350 de localităţi din Tracia sau din zonele 
înconjurătoare 31 . 

în anul 1999 şi 2000, Banca de Stat a Bulgariei a emis însemne monetare 
cu imaginea "Călăreţului de la Madara", reprezentând o statuie gigantică 
ecvestră, de secol VIII d. Hr., considerată de mulţi cercetători drept 
reminiscenţă a cultului "Călăreţului trac". 

încă din anul 1937, D. Tudor a explicat cu argumente faptul că între mitul 
"Cavalerilor Danubieni" şi "Călăreţul Trac" este o deosebire esenţială 32 . 

Majoritatea exemplarelor pieselor arheologice având "Cavaleri 
Danubieni" au drept suport marmura. Cum s-ar putea explica acest fenomen ? 
Probabil, strămoşii noştrii cunoşteau faptul că un metal înrudit cu plumbul, şi 
anume Cositorul, adică Staniul 33 , are o proprietate foarte ciudată: la 
temperaturi de sub minus 18 grade Celsius, orice bucată de cositor suferă o 
transformare spectaculoasă: îşi pierde înfăţişarea obişnuită, respectiv aspectul 
solid şi culoarea gri-argintie, cu luciul metalic caracteristic, transformându-se 
într-o pulbere cenuşie. Este ceea ce în fizică şi chimie se numeşte fenomenul de 
"alotropie", adică trecerea într-o altă stare alotropică a unui element, funcţie 
de condiţiile de mediu. Aceasta să explice, oare, raritatea acestor artefacte ? 


V. Pârvan, "Getica", p. 295. 

30 Herodot, " Cartea IV, 33 

31 cf. N. Dimitrova, "Inscriptions and Iconography in the Monuments of the Tharcian Rider", in "Hesperia", nr. 71/2, 
2002, p. 71-79. 

32 D. Tudor, "Tăbliţe votive ale cavalerilor danubieni" , BCMI, XXX, 1937, p. 110 

33 Staniul, în latineşte "Stannum", provine din sanscrită, unde are înţelesul de "rezistent,durabil". La început, aliajul 
format din argint şi plumb s-a numit "staniu" - ceva rezistent sau durabil. 

Adică, tăbliţele de cositor cu caracter votiv au dispărut, pulverizându-se 
literalmente, în schimb cele de plumb au reuşit să supravieţuiască. Este o 
simplă ipoteză. De aceea, meşterii din antichitate preferau rezistenţa 
marmorei, al cărei aspect estetic era şi mai impresionant. 

în urmă cu câteva decenii, D. Tudor a abordat chestiunea "Cultului 
Cavalerilor Danubieni" , prezentând, printre altele, un relief fragmentar cioplit 
în marmură albă (cu dimensiunile următoare: lungimea plăcii 11,5 cm, 
înălţimea 7,8 cm şi grosimea de 1,8 cm), aflat atunci în Colecţia M.C. Soutzo, 
donată Academiei Române. Partea de sus a artefactului lipseşte. în centru se 
află bustul unei femei, fără braţe. în faţa sa se află un trepied, iar în dreapta şi 
stânga sunt cei doi cavaleri. Capetele lor, şi o parte din bust, sunt distruse. Ei au 
dedesubtul copitelor cailor doi oameni căzuţi. Execuţia sculpturii este 
neîngrijită şi sumară. 34 



"Cavalerul Danubian", relief în marmură din colecţia M.C. Soutzo 

Un al doilea fragment dintr-un relief în marmură, este rupt în colţul de 
stânga jos. Acest obiect se afla prin anii 40 ai secolului XX în depozitele 
Muzeului Naţional de Antichităţi din Bucureşti. Măsoară 10,5 cm lungime, 7 cm 
lăţime şi 2 cm grosime. 

Placa de marmură este mai bine executată din punct de vedere artistic, 
având aceleaşi reprezentări, dar din care nu s-au păstrat decât calul cavalerului 
-parţial, talpa piciorului cavalerului, sub care este căzut pe partea stângă un 
om, un picior al trepiedului ritual, sau, probabil, o parte din haina zeiţei. 


34 D. Tudor " Cultul Cavalerilor Danubieni în Torni", Anuarul Dobrogii, XVII, 1936, p. 51-54. 

"Cavalerul Danubian", placă de marmură 


D. Tudor, afirmă : " E pentru prima dată când aflam existenţa religiei 
Cavalerilor Danubieni" la Torni 35 . Şi, în continuare, autorul precizează; " Cultul 
lor, deşi extrem de popular în Dacia, Pannonia şi cele doua Moesii, e aproape 
inexistent pe coasta vestică a Pontului Euxin. Aci pătrunde târziu, cam prin 
secolul III d. Cr., de când datează cele două fragmente prezentate mai sus. 
Probabil că fragmentul din fosta colecţie Soutzo să fi fost lucrat în Dacia şi adus 
la Torni de un credincios, probabil soldat, al acestui cult. " 

Concluzia lui D. Tudor este aceea că, deşi reprezentările religioase 
tradiţionale ale acestui cult sunt de regulă localizate numai în centrul de 
înflorire al lui, Dacia şi Pannonia, faptul că ele apar într-o localitate in care 
cultul "Cavalerului trac" şi al "Cabiro-Dioscurilor" erau populare, înseamnă că 
toate aceste religii ne apar independente una faţă de alta în aceeaşi localitate, 
fără a putea considera "Cavalerii Danubieni" ca fiiind unul şi acelaşi cult cu al 
"Eroului trac" sau al "Cabiro-Dioscurilor", asa cum greşit le-au confundat unii 
savanţi. 

" Au fost numai legături artistice în primul rând şi apoi religioase între 
aceşti zei, fără să se ajungă la un sincretism perfect. Cultul cavalerilor danubieni 
e sărac în Sciţia minoră, fiindcă în vremea în care el înflorea în garnizoanele 
romane din Valea Dunărei, această regiune era lipsită de centre militare mari şi 
cu element oriental, adoratorii cei mai asidui ai acestor zei călăreţi ." 36 

Cel de-al doilea artefact analizat de D. Tudor reprezintă imaginea 
"Cavalerului Trac şi a Zeiţei Cybele”, relief în marmură de la Tomis, aflat în 
Colecţia V. Canarache. Autorul consideră această piesă drept cel mai frumos 
(eventual printre cele mai frumoase) tablouri descoperite până în prezent, 
reprezentând "Călăreţul trac". 

35 Torni sau Tomis. 

36 D. Tudor, " Un nou monument al Cavalerului Thrac descoperit la Torni", în "Cronica numismatică şi 
archeologicâ", an XI, nr. 102, p. 3. A se vedea, de asemenea, D. Tudor, " / cavalieri danubiani” în " Ephemeris 
Dacoromâna", VIII, p. 189 -356. 

"Cavalerul Trac şi zeiţa Cybele", relief în marmură de la Tomis 


în urma săpăturilor arheologice efectuate în secolul XX pe teritoriul 
României de astăzi, în evidenţele Muzeul de Istorie Naţională şi Arheologie 
din Constanţa au fost catalogate 42 de piese cu reprezentarea "Călăreţului 
Trac", alte 49 fiind consemnate de arhiva fostului Muzeu Naţional de 
Antichităţi din Bucureşti. Cele mai multe provin din Moesia Inferior. 

în ultimele decenii, au mai fost descoperite câteva basoreliefuri în 
marmură cioplită, reprezentând aşa-numitul "Cavaler Trac" 37 , în urma 
săpăturilor de la Pontus Euxinus. Ele au fost găsite cu ocazia excavaţiilor 
arheologice efectuate la Gara Veche din Constanţa. Aceste obiecte de cult 
datează din secolul al lll-lea d.Hr. Ele reprezintă un personaj ecvestru, cu 
hlamida fluturând în vânt, care galopează îndreptându-şi calul spre 
stânga. In faţa sa se află un altar, un copac şi un şarpe. 


37 Despre cavalerul trac, în general, vezi: I.T. Dragomir, " Cavalerul trac de la Tirighina-Bărboşi", Danubius, ll-lll, 
1969, p. 71-79; IM. Gudea, " Un relief al cavalerului trac la Pojojena , Jud. Caraş-Severin", în SCIV,2, 1971, p. 345-349;; D. 
M. Pippidi, " Note de lectură Două noi documente la dosarul cavalerului trac ", StCI, XV, 1973, p. 175-177,180-181; C.C. 
Petolescu " Un relief al cavalerului trac de la Drobeta”, Drobeta, I, 1974, p. 249-252; I. Vendelin, "Un nou fragment de 
marmură cu eroul trac”, RPA, ll-IV, 1-40, p. 105-106; Pentru descoperiri în Dobrogea: D.M. Pippidi, "Dedicaces au cavalier 
thrace decouverte a Histria ”, Acta Ant. X,193,1962, p. 219-224; A. Opaiţ, "Două reliefuri ale cavalerului trac din nordul 
Dobrogei” , Peuce, IV,1973-1975, p. 125-131; idem, "O plăcuţă votivă a cavalerului trac de la Casimcea”, Peuce, VI, 1977, 
p. 187-190; E. Coman-Zanatin, "Un nou relief votiv privind cultul cavalerului trac", Pontica, IV, 1971, p. 297-301. 

"Călăreţul Trac", Tezaurul de sculpturi de la Tomis, grosime 3 cm 



"Călăreţul Trac”, Tezaurul de sculpturi de la Tomis, grosime 4,5 cm 

"Călăreţul Troc", Tezaurul de sculpturi de la Tomis, grosime 4 cm 

"Cavalerul Trac ", Histria 

35, 1912-1913, p.566 ) 

Tăbliţa votivă cu "Cavaleri Danubieni ", de la Bărboşi, Jud. Galaţi. 


Altorelief, realizat din marmură albă, în formă pentagonală (dimensiunile 
de 16/18,5/20 cm), descoperit în localitatea Bărboşi, locul fiind considerat 
piatră de hotar sau punct de extindere maximă spre Est a ariei de răspândire a 
reprezentărilor „Cavalerilor Danubieni". 

10. Aria de răspândire a cultului " Cavalerilor Danubieni ” . 


Potrivit lui Marco Merlini, civilizaţia danubiană, cu toate formele ei de 
manifestare spirituală, în special scrisul, avea o întindere apreciabilă, după cum 
se observă şi în harta de mai jos. 


GERMANY 


DANI BE CIVILIZATION 



Sursa: Marco Merlini: 

https://www.academia.edu/3035626/lntroduction to the Danube script from the book Neo- 
Eneolithic Literacy in Southeastern Europe?auto=download 


Ca urmare, este firesc să întâlnim în aceste regiuni urme ale spiritualităţii 
geto-daco-trace, inclusiv ale "Cultului Cavalerilor Danubieni". 

11. Datarea tăbliţelor votive ale cultului "Cavalerilor 

Danubieni". 

Datarea acestor tăbliţe s-a făcut arareori prin metode de arheometrie 38 , 
cel mai adesea prin intermediul unor deducţii logice. Este ştiut faptul că geto- 
dacii aveau o religie politeistă, că nu obişnuiau să dăltuiască chipul zeităţilor lor. 
De îndată ce stăpânirea romană s-a instaurat în Dacia, acest cult a fost 
reprezentat de creaţii în piatră şi metal, realizate de către meşterii aparţinând 
coloniştilor stabiliţi pe teritoriile cucerite. 

Fiind un cult cu caracter sincretic, acesta permitea prezenţa chipurilor 
altor zeităţi aparţinând Panteonului roman, transformaţi în însoţitori ai 
"Cavalerilor Danubieni", poziţionaţi în urma cailor lor. Cu trecerea timpului, 
cultul a devenit şi mai permisiv, împrumutând o serie de elemente aparţinând 
altor religii anterioare (religii cu mistere), în special din "Cultul lui Mithras". 

"Cultul Cavalerilor Danubieni" a fost, din punct de vedere al conţinutului şi 
al bogăţiei de simboluri şi obiecte de cult, cel mai dezvoltat dintre toate religiile 
practicate la vremea respectivă pe teritoriul Daciei. 


12. Dispariţia cultului. 

Cultul "Cavalerilor Danubieni" a fost estompat, treptat, din cauza 
ofensivei Creştinismului asupra religiilor păgâne, dar şi ca urmare a crizei care a 
cuprins Imperiul Roman, în perioada anarhiei militare (235-285 d. Hr.). 

După cum se cunoaşte, în anul 271 d. Hr. Imperiul Roman pierde Dacia, 
leagănul în care a apărut şi s-a dezvoltat acest cult. 

Invaziile barbare, virulente şi repetate, începând cu secolul al ll-lea d. Hr., 
au distrus importante aşezări civile şi militare de pe malul drept al Dunării şi 
Tisei, acolo unde cultul cunoscuse o mare dezvoltare, cu numeroşi adepţi din 
rândul militarilor şi orăşenilor. 

Se constată că artefactele "Cultului Cavalerului Dan ubian" încep să se 
împuţineze către sfârşitul secolului II d. Hr., acestea transformându-se, putem 
spune, în obiecte cu funcţiuni apotropaice (talismane), cu rolul de protecţie 
personală. 

în ultima fază a "Cultului Cavalerului Danubian" (sec. III d. Hr.) şi în 
perioada dezvoltării Creştinismului, simbolurile misterelor, care consemnau 
celebrarea de către iniţiaţi a cultului secret, au început să dispară, treptat, iar o 


38 îndeosebi artefactele arheologice descoperite la sfârşitul secolului XIX şi prima jumătate a veacului 
XX. 

anumită parte dintre credinţe au fost asimilate sau păstrate de creştinii 
primelor secole. 

Astfel, "Cultul Cavalerilor Danubieni", răspândit în provinciile cucerite de 
romani (Dacia, Panonia, Dalmaţia şi Moesia), sucombă definitiv, spre sfârşitul 
veacului al IV-lea d. Hr., devenind în final un simbol eminamente creştin, 
întruchipat de Sfântul Gheorghe. 

PARTEA a lll-a 


1. Inventarul arheologic al cultului "Cavalerilor 
Danubieni". 

Pentru cunoaşterea acestui cult, istoricii au la îndemână un număr destul 
de limitat de relicve arheologice. La un moment dat, existau 226 de 
reprezentări ale zeilor întruchipaţi, aflaţi în arealul carpato-dunăreano-balcanic: 
114 tăbliţe de piatră, 95 de metal, 4 din teracotă şi 13 pietre gravate. 

Până în prezent, pe teritoriul Daciei s-au descoperit 52 de artefacte; alte 
56 s-au aflat în cele două Moesii (Dobrogea, nordul Bulgariei şi nordul Serbiei); 
un număr de 67 - în Ungaria şi Iugoslavia, între Dunăre şi Sava, iar 41 de tăbliţe 
au o provenienţă necunoscută. 

Reprezentările cu doi Cavaleri sunt specifice Daciei. Acelaşi tip de 
artefacte, descoperite în Panonia, provin în totalitate din veacul al lll-lea d.Hr., 
fiind realizate din metal, dar cu ajutorul aceloraşi matriţe dacice. Pe teritoriul 
Moesiei au fost descoperite numai 8 exemplare dintre cele mai vechi (cu un 
singur cavaler), iar cele cu doi Cavaleri aparţin exclusiv veacului al lll-lea d.Hr. 

Reprezentările "Cultului Cavalerului Danubian" sunt dăltuite, în marea lor 
majoritate, pe plăci votive (marmură, calcar), mai rar realizate din plumb. 



Tăbliţa votivă din plumb de la Romula (sec. III d.Hr.) 

Una dintre aceste plăcuţe votive de plumb, datând din secolul III d.Hr., 
descoperită la Romula, este descrisă de Paul MacKendrick 39 în lucrarea "Dacian 
Stones Speaks". 


39 Op.cit, fig.107, p.154. 

Autorul foloseşte denumirea de "Călăreţi Danubieni ( Danubian Riders)", 
iar personajul feminin este botezat "Great Mother", fiind identificată cu zeiţa 

Bendis. 


" Tăbliţa de la Polovragi" 

Un alt artefact votiv conţine imaginea unui "Equitum Danuvinorum" . 
Obiectul acesta se află în prezent la Muzeul Militar Naţional din Bucureşti. 

Tăbliţa, realizată din bronz, având scene grafice însă pe ambele părţi 40 ale 
ei, este considerată de unii specialişti drept cea mai veche reprezentare a 
"Cavalerilor Danubieni", descoperită până în prezent pe teritoriul ţării noastre, 
idee contestată însă de alte studii. 41 

Pe Muntele Padeş, la o altitudine de peste 1000 m se află fortificaţii dacice 
de la Polovragi, aşezate pe malul stâng al râului Olteţ. De aici se putea 
supraveghea bazinul mijlociu al râului dar şi drumul de plai care unea platforma 
Oltului cu Valea Mureşului, ducând spre regiunea cetăţilor dacice din munţii 
Orăştiei. 


40 Pe reversul tăbliţei sunt încrustate cele două păsări, precum şi tradiţionalul vas ritual. 

41 

Maria Corina Nicolae şi Eugen Toader, " New Considerations regarding the Polovragi Tabiet ", in "PEUCE", S.N. VII, 
2009, p. 157-170. 

Tăbliţa de la Polovragi 


Alte imagini ale "Cavalerilor Danubieni" apar pe două falere, din cadrul 
tezaurului de la Cergău, Jud. Alba (datate sec. Il-I î. Hr.), respectiv pe un 
fragment de ceramică, din tezaurul descoperit la Răcătău (Jud. Bacău), datat 
sec. I î. Hr.-sec. I d. Hr. , precum şi pe o faleră descoperită la Surcea (Jud. 
Covasna), datată sec. I, î. Hr. 

Marea Zeiţă, de pe una dintre talerele din Tezaurul de la Cergău, Jud. Alba. 


"Tăbliţele votive " de la Aliman, Jud. Constanţa 

La Aliman, Jud. Constanţa au fost descoperite două tăbliţe votive din 
plumb. Prima dintre ele, aflată în colecţia Muzeului de Istorie Naţională şi 
Arheologie din Constanţa, este o plăcuţă de plumb turnat, de formă rotundă, cu 
diametrul de 3,8 cm şi grosimea de 1,5 cm 42 . 

Piesa are o patină albicioasă, semn caracteristic pentru obiectele de plumb 
care au fost acoperite mult timp în pământ. Probabil că, în timpul descoperirii, 
sau probabil din vechime, aceasta a suferit deformări şi urme de violenţă 
mecanică, ce i-au provocat anumite fracturi, astfel încât, în prezent, din ea 
lipseşte aproape un sfert de piesă. 

Remarcabil este faptul că artefactul, fără să aibă agăţătoare, prezintă 
însemne iconografice doar pe o singură faţă, aspect specific obiectelor de acest 
tip. 

A doua piesă, de formă dreptunghiulară, descoperită în împrejurări 
necunoscute în satul Dunăreni, comuna Aliman, face parte din colecţia Ionel 
Matei 43 din Bucureşti. Din artefactul original se conservă numai partea din 
stânga (circa o treime), lipsind reprezentarea Zeiţei, a mesei cu ofrande şi cel de 
al doilea cavaler. 


42 C. Iconomu, C. Chiriac "Contribuţii la iconografia Cavalerilor Danubieni în Dobrogea (I)", în Arheologia 
Moldovei, XXVI, 2003, p. 51-58. 

43 Idem, Arheologia Moldovei, XXVII, 2004, p. 83-87. 

Piesa are o patină alb-verzuie, cu dimensiunile 6,2 cm înălţime, 2,8 cm 
lăţime, grosime circa 2 mm (lăţimea iniţială fiind de aproximativ 8 cm.) Această 
piesă are urme de îndoire, fractură şi părţi lipsă (este deteriorată pe verticală). 

Din punct de vedere tipologic, piesa are trei registre, cu menţiunea că 
tabloul de ansamblu sugerează faptul că scena descrisă se află în preajma unui 
templu. 


Tăbliţa (dreptunghiulară) de plumb de la Aliman 

"Tăbliţa votivă" descoperită în sudul oraşului Constanţa 

Fiind prelucrată din plumb, dar zăcând o mare perioadă în pământ, 
plăcuţa a căpătat şi ea o patină de culoare alb-verzuie, specifică plumbului; în 
centru, unde a fost mai grav afectată de o coliziune cu un obiect dur, se 
observă uşoare urme de oxid brun-roşcat, ca urmare a faptului că s-a aflat în 
contact prelungit cu un obiect de fier. 

Simboluri grafice aflate pe tăbliţă: "Cavalerii Danubieni", "Zeiţa Mamă", 
masa cu ofrande, acoliţi, duşmani. 

în regiunea Dobrogea, de unde provine plăcuţa, reprezentările 
"Cavalerilor Danubieni" sunt atestate la Tomis, (4 artefacte), Castelu (1 
artefact) şi Corbu de Jos (un artefact). 

Nici în provincia Moesia Inferior piesele votive, realizate din plumb, nu 
sunt numeroase: dintr-un număr de 17 exemplare găsite până în prezent, 15 
sunt din marmură, 2 de piatră şi 6 de plumb. 

Unii autori explică prezenţa plăcuţelor plumb în perimetrul Dunăre- 
Marea Neagră ca rezultat al prezenţei soldaţilor de origine geto-dacă, 
încartiruiţi în numeroasele garnizoane din Dobrogea. Aceştia adorau divinităţile 
cu caracter militar 44 , dar nu numai. Recentele statuete votive din plumb, în 
număr de 14, descoperite la Durostorum, pe malul Dunării, demonstrează că 
aici a existat, în secolele ll-lll d. Hr., un atelier de confecţionat obiecte votive 
din plumb, ce urmau să fie dăruite unor sanctuare locale, unde erau venerate 
zeităţile Diana şi Venera 45 . 

F. Cumont consideră că plăcuţele votive cu "Cavaleri Danubieni" ar putea 
fi de fapt nişte amulete, filacterii sau talismane, ţinând cont că aceste artefacte 
au dimensiuni minuscule, în comparaţie cu sanctuarele, statuile sau plăcile de 
plumb acoperind monumente funerare, că sunt lipsite de inscripţii- cum au de 
pildă tăbliţele de plumb greceşti, conţinând blesteme, dar mai ales pentru 
faptul că sunt prelucrate din plumb saturnian, metalul preferat al magilor 46 . 

Având rol apotropaic, aceste obiecte erau păstrate în casă, ori erau 
depuse în mormânt, pentru a proteja o persoană atât în timpul vieţii, cât şi 
după moarte, opinie combătută de D. Tudor, care este de părere că aceste 
obiecte cu caracter votiv au fost utilizate ca ofrande ce urmau a fi depuse în 
sanctuare. Contribuţia de seamă a lui Dumitru Tudor este aceea că impus lumii 
ştiinţifice numele de "Cavaleri Danubieni", demonstrând că este vorba de o 
religie organizată, al cărei ritual era asemănător altor practici oculte (Mithra, 
Magna Mater, Sabazios, Cabiri), dar nu identic. 

în schimb, Robert Ţurcan crede că plăcuţele de plumb şi gemele nu aveau 
rol votiv, ci unul de recunoaştere, fiind purtate asupra lor de fidelii cultului 
"Cavalerilor Danubieni". 

Constantin Iconomu şi Costel Chiriac, preluând punctul de vedere al 
cercetătoarei Alexandra Ştefan, potrivit căreia "doar reliefurile de marmură şi 
piatră, grele şi de dimensiuni mari, erau depuse ca ex-voto-uri în sanctuare", 
consideră că "piesele de plumb şi gemele de mici dimensiuni erau purtate ca 
talismane de către adepţii acestui cult." (Contribuţii....). 

Tipologia unitară a acestor obiecte votive (poziţia cavalerilor, a Zeiţei 
Mamă, a acoliţilor, a animalelor şi a vaselor de cult), remarcată atât în Dacia, la 
Romula, dar şi în Moesia Superior, la Singidunum, llok şi Debrc (fosta 
Iugoslavie), precum şi în Panonia Inferior, la Sirmium, Teutoburgium, Bassiana 


Constantin Iconomu, Costel Chiriac " Contribuţii la iconografia Cavalerilor Danubieni în Dobrogea(l)", în 
Arheologia Moldovei , XXVI, 2003, p. 51-58. 

45 Dan Elefterescu, " Statuete votive din plumb de la Durostorum ", în Pontica, XXXVII -XXXVIII, 2004-2005, Muzeul de 
Istorie Naţională şi Arheologie Constanţa, p. 221-238. 

46 Si în zilele noastre, în unele regiuni ale României, acolo unde se mai folosesc anumite practici 
divinatorii sau cu caracter apotropaic, se practică "topitul plumbului” Molibdomanţie este aşa zisa ghicire în 
metal topit, o veche practică divinatorie întâlnită în diverse ţări ale Europei, inclusiv în România, deşi tot mai puţin 
practicată. în Germania, de exemplu, e o activitate tradiţională în noaptea de Anul Nou, iar în România, e folosită de 
ghicitoare pentru a afla viitorul "clientului". 

şi Divos (fosta Iugoslavie), demonstreză că în toate aceste zone geografice 
avem o populaţie majoritară, formată din daco-geţi, ei fiind aceia care au 
născut şi dezvoltat cultul "Cavalerilor Danubieni". Este posibil ca, la Carnuntum, 
să fi existat un contingent de militari, fie provenind din Dacia 47 fie adoratori ai 
"Cultului Cavalerilor Danubieni", în sprijinul acestei ipoteze venind o recentă 
descoperire produsă pe teritoriul României. 

în anul 2011, în luna aprilie, arheologii din Alba lulia au făcut o 
descoperire importantă, care ar putea să elucideze misterul tăbliţelor votive de 
plumb, şi anume faptul că, în castrul roman de legiune de la Apulum (aici se afla 
Legiunea a Xlll-a Gemina 48 ) a existat cel mai important templu sacru descoperit 
până acum pe teritoriul Daciei romane. Un astfel de templu, aflat într-un castru 
roman de legiune a mai fost descoperit doar în apropiere de Viena, în Austria 
(Carnuntum). 

în apropierea Porţii a IV-a a cetăţii Alba Carolina a fost descoperită o placă 
din marmură, de dimensiuni medii (50x50 cm), cu un basorelief reprezentând 
un militar, un fost gladiator roman, pe nume Aurelius Martianus, cu grad de 
comandant, probabil centurion. 

Artefactul a fost datat sfârşitul sec. II - începutul sec. III d. Hr. Gladiatorul, 
admirator al zeiţei Nemesis, a depus această placă votivă în templul dedicat ei. 
Lângă placă şi altar a fost descoperită şi statuia zeiţei Nemesis (a răzbunării, dar 
şi ocrotitoarea soldaţilor şi a gladiatorilor), având lângă piciorul drept imaginea 
unui grifon: animal fantastic, având cap şi aripi de vultur şi corp de leu. 

Aşadar, la începutul secolului al lll-lea, soldaţii legiunii romane a Xlll-a, 
Gemina, puteau să se închine unei zeiţe ocrotitoare, într-un templu special 
dedicat acesteia: să fie oare, Nemesis personajul care apare în mod constant pe 
tăbliţele votive din plumb, din iconografia dedicată "Cavalerilor Danubieni" ? 


47 Carnuntum - de la "Kar" sau "Karn",adică "piatră" sau "piatră de hotar", importantă aşezare antică, situată pe 
teritoriul Austriei - localităţile de astăzi numindu-se Petronell-Carnuntum şi Bad Deutsch-Altenberg, a aparţinut la 
început provinciei Noricum, iar după un secol a fost incorporată Pannoniei. Important punct strategic, după Vindobona, 
astăzi Viena, în lupta împotriva invaziilor barbare, aici a fost încartiruită mai întâi " Legiunea a XVI-a Apollinarius ", iar sub 
împăraţii Traian şi Hadrian, Carnuntum a fost desemnat sediul permanent al " Legiunii a XlV-a Gemina". în secolul al IV- 
lea d.Hr. invazia triburilor germanice a dus la distrugerea oraşului -devenit " municipium ", încă din vremea lui Hadrian, 
aceeaşi tragedie suferind-o în Evul Mediu, când aşezarea a fost distrusă de maghiari. 

48 Documentele istorice atestă prezenţa soldaţilor originari din Dacia în câteva mari legiuni romane, iar unele 
subunităţi purtau chiar nume arătând provenienţa etnică a soldaţilor lor: "Cohors II Aurelia Dacorum" - avea garnizoana 
în Pannonia Superior, după cum arată descoperirile arheologice. Unitatea a fost înfiinţată de împăratul Marcus Aurelius, 
ca o unitate eficientă în războiul împotriva triburilor germanice şi a sarmaţilor în zona Dunării. "Cohors II Augusta 
Dacorum " - potrivit unei inscripţii, descoperită la Dalj, care face referire la înaintarea în grad a unui ofiţer, se confirmă 
prezenţa acestei unităţi în provincia Pannonia Inferior. în Dacia staţionau de asemenea câteva legiuni romane: "Legiunea 
a Xlll-a Gemina" cantonată la Apulum - Alba lulia (106 -271 d.Hr.); "Legiunea a V-a Macedonica" cantonată la Potaissa - 
Turda (106-271 d. Hr.); "Legiunea l-a Adiutrix", cantonată la Apulum - Alba lulia; " Legiunea a Vll-a Claudia" cantonată la 
Romula - satul Reşca (comuna Dobrosloveni, judeţul Olt); "Legiunea a Xl-a Claudia" a fost cantonată în castrul roman 
Durostorum, pe timpul luptelor daco-romane pentru Scythia Minor, Dobrogea de astăzi. Până în sec. II d.Hr.,efectivul 
unei legiuni era de 5600 de luptători - 10 cohorte, fiecare cohortă avea 6 centurii şi fiecare centurie 80 de oameni. în 
vremea împăratului Hadrian, o legiune avea 6800 soldaţi, plus 726 de cavalerişti. Serviciul militar dura 20-25 de ani, la 
capătul căruia soldaţii primeau recompense în bani şi pământ, devenind veterani. 

"Cavaler Danubian" pe falera tezaurului de la Surcea. 



Fig. a-f. Reliefuri votive ale "Cavalerilor Danubieni" descoperite la Romula 
şi Orlea (după D.Tudor, 1937) 49 . 


49 Cf. D. Benea, " Unele aspecte privind prelucrarea plumbului in provincia Dacia. Atelierele", Dacia în sistemul socio- 
economic roman Cu privire la atelierele meşteşugăreşti locale ", Timişoara 2008, p. 229-255; 

2. Obiecte din aur: "Plăcuţele votive de la 
Germisara" (Geoagiu-Băi). 

Au fost descoperite în anul 1987, împreună cu 600 monede, precum şi cu 
o statuie de marmură, patru altare şi diferite alte obiecte. Din punct de vedere 
al istoriei străvechi, aceste plăcuţe demonstrează că nimfele de la Germisara 
(cărora le sunt dedicate aceste ofrande) echivalează cu vechile divinităţi dacice, 
eventual pot fi interpretate ca reprezentări ale unor divinităţi de import, aduse 
în Dacia de către colonişti. 

Muzeul de istorie din Deva deţine 7 piese din acest tezaur, iar Muzeul de 
istorie din Alba încă una. Obiectele sunt realizate din foiţă de aur, având 22 de 
K, în tehnica "au repousse". Ele au o grosime de până 1 mm, la realizarea 
acestora folosindu-se o matrice de lemn. Considerate drept ofrandă adusă 
nimfelor izvoarelor dătătoare de sănătate de la Germisara, aceste şapte plăcuţe 
au fost depuse în apele termale de către persoanele venite să se vindece aici. 

A opta plăcuţă a fost deplasată circa 18 m de către curentul de apă, 
ajungând în canalul de legătură dintre izvorul propriu-zis şi bazinul termal. 

Pe aceste plăcuţe sunt trecute numele "pacienţilor", printre cele mai 
valoroase fiind aceea pe care este prezentă următoarea frază: „ Nimfelor le-a 
pus (ca ofrandă) Decebalus , fiul lui Lucius". 

Deoarece această plăcuţă de aur datează din a doua jumătate a veacului al 
ll-lea după Hristos, deci aproximativ din timpul împăratului Marc Antoniu 
(Corn mod us), se poate deduce faptul că Decebalus , fiul lui Lucius, aparţinea 
celei de a doua sau a treia generaţie de localnici daci, născuţi după războaiele 
cu romanii. Mai rezultă de aici că Decebalus era destul de bogat pentru a-şi 
permite un asemenea gest, că adoptase deja credinţa cuceritorilor, închinându- 
se unor zeităţi de origine romană: nimfele. 

Istoricii au inventariat până în prezent peste 100 de plăcuţe votive numai 
pe teritoriul Imperiului Roman, dintre care două sunt de bronz, 91 de argint şi 
şapte de aur, la care se adaugă cele 7 de la Germisara şi încă alte trei, scoase 
recent la licitaţie, la Bucureşti, sub numele de "Plăcuţele lui Bitus". 

Plăcuţe votive asemănătoare celor găsite la Germisara, dedicate însă lui 
Jupiter Dolichenus, dar confecţionate din argint, s-au găsit în anul 1937 pe 
teritoriul Austriei, la Mauer an der Uri. Acestea sunt expuse în sălile 
Kunsthistoriches Museum Viena. 

3. "Lista bunurilor culturale mobile" clasate în 
" Patrimoniul cultural naţional" - "Tăbliţele votive din 
plumb" 

Tăbliţele de plumb reprezentând "Cultul Cavalerilor Danubieni" au 
început să capteze din ce în ce mai mult atenţia specialiştilor, în ultima 
perioadă, determinând includerea acestor artefacte în lista bunurilor de 
patrimoniu naţional. 

Astfel, în anul 2015, o tăbliţă votivă de plumb, cu reprezentarea 

"Cultului Cavalerilor Danubieni", datată epoca romană, sec. III d. Hr., 
aflată la Muzeul Naţional de Istorie a Transilvaniei, Cluj-Napoca, a fost 
inclusă în repertoriul valorilor arheologice de patrimoniu al României. 



Tăbliţa de plumb votiv de la Cluj-Napoca (sec. III d. Hr.) 

Plăcuţa este decorată în basorelief, prin turnare, batere. 50 Trebuie 
remarcat numărul mare de personaje mitice care apar aici. 


50 Plăcuţa de plumb are următoarele caracteristici, conform datelor din fişa de prezentare a acestui obiect, 
întocmită de Irina Nemeti: Placa are formă rectangulară, de tip Ertl Bl. Imaginea este încadrată între două coloane, 
având capiteluri corintice, susţinând un arc, decorat cu perle şi ove. Deasupra bolţii, în colţurile superioare, sunt desenaţi 
doi şerpi, în poziţie afrontată, având corpul torsionat. în zona aflată imediat sub arc este desenat zeul Sol, în quadriga, 
îmbrăcat în tunică, mantie şi purtând deasupra capului o coroană. Sol invictus adresează un salut, cu mâna dreaptă, 
având în mâna stângă două obiecte: un glob şi un bici. Zeiţa, aflată în registrul central al plăcuţei, este îmbrăcată în 
chiton, himation, formând un fald, din care hrăneşte caii cavalerilor. Deoparte şi de alta a acestei zeităţi se găsesc cei doi 
cavaleri, înveşmântaţi în tunică şi mantie, având sub picioarele cailor lor un duşman doborât la pământ, în partea stângă, 
şi un peşte în partea dreaptă. Deasupra cailor este desenată câte o stea. în spatele cavalerului din stânga este aşezat un 

O altă plăcuţă de plumb, realizată în tehnica "au repousse" 51 , 
descoperită în Transilvania, în prezent la Muzeul Naţional al Unirii , Alba- 
lulia, dar aflată într-o condiţie fizică mai precară - lipsă fragmente din 
partea stângă şi centrală a artefactuluiui, a fost găsită cu prilejul 
săpăturilor efectuate la sanctuarul lui Liber Pater de la Partoş - zona 
oraşului roman Apulum I. 

Inscripţie realizată prin batere asupra unui tipar de lemn (textul probabil: 
Cohors I Sagitariorum Tibiscensium; se păstrează doar COHISTIBISC). Şi această 
tăbliţă, datată sec. II d. Hr., are în centru o divinitate feminină, însoţită de două 
personaje ecvestre, dispuse în stânga şi dreapta, reprezentând pe "Cavalerii 
Danubieni". 



"Tăbliţa votivă din plumb" de la Cioroiu Nou ( Aquae ) 


soldat, având coif, scut şi lance, iar în spatele celui din dreapta este zeiţa Nemesis, care face gestul tăcerii, ducând mâna 
la gură. în al treilea registru, se află un grup de trei personaje masculine, care iau parte la un banchet, în jurul unei mese 
rotunde, pe care se află un peşte. în dreapta mai sunt reprezentate două personaje masculine, juvenile, nude. în stânga 
se află un copac, în care este atârnat leşul unui berbec. Tot aici mai apar alte două personaje masculine: un om îmbrăcat 
în pielea animalului şi un altul înveşmântat în tunică, dar având pe faţă o mască de berbec. în registrul inferior sunt 
reprezentate mensa tripens cu un peşte pe ea, un kantharos, înconjurat de un şarpe şi un leu, un cocoş, iar în spatele 
şarpelui, respectiv leului, în plan secund, sunt două obiecte greu de precizat, probabil două capete de berbec. 

51 Tehnică de ciocănire prin care se realizează motive decorative în profunzime, cu ajutorul unor poansoane, relativ 
elastice, din os sau din lemn dur, cu vârful plat. 

Tăbliţă votivă de plumb, datând sec. II d. Hr., descoperită la Alba lulia 


Mai există şi alte asemenea tăbliţe votive de plumb, descoperite în ultima 
vreme, dar care nu sunt incluse în lista valorilor de patrimoniu. Astfel, în anul 
1998 profesorul Ion Stângă a descoperit în incinta ruinelor unei Villa Rustica 
din Gârla Mare, care datează din secolele ll-lll d.Hr., o plăcuţă din plumb (10x8 
cm) cu reprezentarea "Cavalerului Danubian". 

Se consideră că placa a fost turnată cu ocazia sărbătoririi triumfului roman 
al oştirii lui Traian asupra armatei lui Decebal. Pielea leului, prezentă pe această 
tăbliţă, care ar putea fi şi simbol mistic dar şi emblemă a unei legiuni romane, 
ar putea fi o dovadă a prezenţei Legiunii a lll-a Flavia Felix în războaiele cu 
Decebal, având garnizoana în castrul de pământ de la Schela Cladovei. 

Acest obiect de cult de la Gârla Mare este identic cu cel descoperit la 
Mihailovgrad, în Moesia Inferioară. 

4. " Tăbliţele de blestem " din plumb - "Tabel lae 

Defixionum" 



"Tabella Defixionis" de la Apulum 


Cu toate că sunt destul de cunoscute în lumea romană şi grecească, astfel 
de artefacte de plumb sunt rar descoperite în Dacia - doar două piese până 
acum. Ele sunt importante deoarece ilustrează caracterul credinţelor magico- 
religioase din acea epocă. 

Tăbliţa de blestem din imaginea de mai sus a fost descoperită în anul 2007 
în necropola de pe Dealul Furcilor din Alba lulia, fiind datată sec. II-III d. Hr., 
fiind a doua de acest gen după descoperirea uneia similare, dar din foiţă de aur, 
de la Orşova - Dierna. 

Dimensiunile acestei tăbliţe de plumb sunt: 11 cm lungime x 6 cm lăţime, 
fiind încrustată pe ambele feţe cu un text în limba latină, de 22 de rânduri. 

"Tabellae defixionum" erau confecţionate de regulă din plumb, material 
pe care romanii îl considerau un metal cu proprietăţi malefice. Aceste tăbliţe 
aveau texte adresate unor divinităţi sau spirite infernale, cu invocarea acestora 
să exercite o influenţă negativă asupra cutărei persoane, rudelor acesteia sau 
bunurilor sale. Tăbliţele erau aşezate în diverse părţi ale unei locuinţe, în 
sanctuare dar, mai ales, în morminte. 

5. Alte "tăbliţe". 


Fiindcă am prezentat lista unor asemenea dovezi arheologice străvechi, 
trebuie să amintim existenţa altor faimoase " tăbliţe ", confecţionate din diverse 
materiale (piatră, ceară sau plumb), cum ar fi "Tăbliţele de la Târtăria", 
"Tăbliţele cerate de la Roşia Montană"- triptychon, precum şi controversatele 
"Tăbliţe de la Sinaia" care, deşi nu sunt atât de preţioase precum cele realizate 
din aur, sunt totuşi de un interes aparte. 

Astfel, piesele 98 şi 99 din seria "plăcuţelor de plumb de la Sinaia" 
înfăţişează scene identice cu cele ce apar pe plăcuţele votive de plumb ale 
"Cavalerilor Danubieni". De observat caracterul anepigraf al acestor două piese 
menţionate mai sus. 



Plăcuţele de plumb de la Sinaia. Tăbliţa 98 



Plăcuţele de plumb de la Sinaia. Tăbliţa 99 

PARTEA a IV-a 


1. Simbolul ecvestru în picturile murale rupestre din 
România. 

Cele mai cunoscute desene rupestre din lume sunt cele din Franţa 
(Complexul Lascaux şi Peştera Chauvet), Spania (Altamira) sau Algeria, desenate 
probabil de omul de Cromagnon sau de Neandertahl. 

în România, s-au descoperit unele dintre cele mai vechi desene rupestre 
din lume 52 , aflate în peşteri precum Gaura Chindiei II, Peştera Cuciulat 53 (1978) 
şi Peştera Coliboaia(2010). 

Pictura din Peştera Coliboaia, de culoare neagră, datează din perioada 
Gravettian sau Aurignacian (23-35 ooo înainte de Hristos). La Cuciulat şi 
Coliboaia apar, printre altele, desene ale unor cai, reprezentări vechi de multe 
mii de ani. 



"Calul de la Cuciulat", desen ecvestru (24,5 x 12,5 centimetri). 


52 Datând din epoca mezoliticului, neoliticului sau epocii metalelor. Deci o vechime de aproximativ 12 
000 de ani. 

53 Desenele sunt de culoare roşie, realizate din argilă bogată în oxizi de fier, datând din epoca 
paleoliticului superior. 

Runc, desenul unui cal. (Cf. V. Boroneanţ.) 


De altfel, în Peştera cu oase, situată în apropiere de Anina, Jud. Caraş- 
Severin, un grup de arheologi români şi străini au identificat, în perioada 2003- 
2007, urme umane, care atestă existenţa unor vechi forme de locuire, în urmă 
cu 40-30 000 de ani. 



"Cavalerul trac" sau "Negru Vodă" ? 

O stranie imagine dăltuită în piatră, intitulată "Cavalerul Trac", poate fi 
observată pe unul dintre pereţii exteriori ai "Peşterii Moşului", de lângă biserica 
rupestră de la Cetăţeni, cunoscută şi sub numele de "Cetâţuia Negru Vodă", 
Jud. Dâmboviţa. Aflată pe o stâncă înaltă de 881 m, pe malul stâng al 
Dâmboviţei, se aici există o străveche vatră de locuire geto-dacă, "cea mai 
importantă cetate geto-dacică, cunoscută până acum, la sud de Carpaţi". 

2. Reprezentări iconografice ale simbolului ecvestru 
în universul ţăranului român. 

Lumea arhaică dar şi cea antică este un univers populat cu imaginea unor 
motive celebre, printre acestea: pomul vieţii, pasărea, soarele, mâna 
omenească, dar mai ales calul. De altfel, calul a fost cel dintâi animal venerat de 
oameni. Picturile rupeste, înfăţişând cai, cum sunt cele din Franţa, ori din 
România, datează de aproape 40 000 de ani. încă de la începutul omenirii, calul 
nu a fost doar un vehicul de transport sau o forţă de producţie, în agricultură, ci 
mai ales un mijloc de luptă, prin a cărui rapiditate şi agilitate, războinicii puteau 
câştiga lupte importante. Dar calul nu a simbolizat numai puterea, ci şi bogăţia, 
de obicei fiind asociat cu regi, împăraţi, nobili sau aristocraţi. 

De regulă, în mitologia multor popoare, calul a fost adesea companionul 
zeilor. Prin calităţile sale remarcabile (frumuseţe intrinsecă, ţinută de o 
eleganţă impresionantă, dar mai ales prin loialitate şi inteligenţă), calul a fost 
reprezentat în mod frecvent ca fiind o fiinţă aspirând spre ceruri, şi de aici şi 
nemurirea sa. Calul zburător 54 , în mitologia greacă, Pegas, sau armăsarul lui 
Făt-Frumos, în mitologia poporului român, acesta era un tovarăş nelipsit al 
eroilor eliberatori. 

Prezent în toate mitologiile lumii antice, calul, ca fiinţă sacrală, a fost 
asociat cu Luna şi zeităţile infernale, dar şi cu Soarele şi zeii uranieni. 

în India, zeul Indra este redat sub forma calului( şi/sau călăreţului), a cărui 
viteză de deplasare devine atribut esenţial pentru călătoria diurnă a Soarelui 
(răsărit-apus). 

Zeiţa "Epona " , la celţi 55 , unde numele ei însemna „izvor al cailor", a dat 
naştere unui cult interesant, în cadrul căruia calul era considerat - totem, fiind 
un obiect tabu. 

De altfel, chiar numele acestei seminţii este sinonim cu acela de 
„călăreţi", celţii mai purtând şi cognomenul de „ copii de iapă". 

De asemenea, la slavi, unul din motivele preferate este calul, prezent şi în 
folclorul şi arta veche rusească, unde iconografia calului şi a călăreţului este 
frecvent conexată cultului Soarelui. 

Sciţii au şi ei, asemenea slavilor, reprezentări ale imaginii călăreţului şi, 
ceea ce este foarte semnificativ, „Marea Zeiţă" slavă este încadrată de doi 
călăreţi. Imaginea emblemă a cultului este întâlnită în ţinuturile locuite de sciţi, 
sarmaţi şi de populaţiile din bazinul Dunării. 


54 Considerate progenituri ale celor patru vânturi, patrupedele divine purtau carul lui Zeus. Pegas, având 
aripi ca să zboare, ducea de-a lungul cerului înalt fulgerele orbitoare ale lui Zeus. 

55 Această zeiţă era cunoscută sub numele de Rhianon în Ţara Galilor şi Macha în Irlanda. 

în Britania, încă din vechime erau veneraţi caii-zei: Satllion şi Horse. O 
imagine sugestivă a acestui cult este desenul uriaş al unui cal alb, din localitatea 
Uffington 56 . 



"Calul alb" din Uffington. 

Imaginea stilizată a calului apare de asemenea pe monedele celtice din 
perioada pre-romană. 

Calul a fost o importantă zeitate care, anterior creştinismului, murea şi 
renăştea simbolic, împreună cu timpul, dar nu la cumpăna dintre ani, ci la 
Echinocţiul de primăvară. Calul este venerat nu numai în sărbătorile şi 
obiceiurile din ciclul calendaristic, ci şi în cele care vizează viaţa omului 
(naşterea, căsătoria şi înmormântarea). 

în antichitate, "Hecate", patroană a cailor, era divinitatea care călăuzea 
sufletelor morţilor, ea fiind zeiţă a întunericului. Mai târziu, în Evul Mediu, în 
Vestul Europei, targa mortuară se numea „calul Sfântului Mihai", în timp ce, în 
Persia, sicriul purta denumirea:„co/ de lemn". 

Exista chiar o simbolistică a culorii cailor: cel alb evoca pacea, cel roşu 
războiul iar cel negru însemna doliu. 

Şi în prezent, în mediul ţărănesc, caii dricului mortuar sunt drapaţi în 
negru, simbol străvechi, oarecum străin învăţăturilor creştine. 

O parte dintre motivele ornamentale tradiţionale din arta populară 
românească cuprind, printre altele, un pom cu şarpele încolăcit, un altar dar şi 
calul. 

Pe teritoriul ţării noastre, în special în Oltenia, prezenţa calului, ca motiv în 
arta populară, este un fenomen sugestiv, ceea ce adevereşte existenţa unui 


56 Având o lungime de circa 110 m. dfesenul este realizat din şanţuri adânci, vechi de 3000 de ani, 
umplute cu cretă mărunţită. 

simbol foarte vechi, de îndelungată tradiţie în mentalul colectiv. Cel mai 
adesea, este redat doar capul şi nu corpul calului. Chiar dacă era reprezentat în 
mod figurat, capul calului avea aceleaşi semnificaţii puternice, de ordin magic şi 
cu virtuţi apotropaice, ca şi cum ar fi fost reprezentat întregul corp. 


3. Reprezentarea " Cavalerului ecvestru ” pe monedele 

geto-dace o pură întâmplare ? 

Cercetătorii care au analizat semnificaţia imaginii " Călăreţului Danubian" 
au infirmat o posibilă prezenţă a acestuia pe cele mai vechi monede dacice. 
Verdictul lor a fost următorul: aceste monede, având pe avers chipul lui Zeus, 
Hercules sau alte zeităţi şi pe revers imaginea unui călăreţ ar avea ca model 
tetradrahmele din vremea lui Filip al ll-lea şi Alexandru cel Mare, ale oraşului 
Larissa din Thesalia, care au circulat la nordul şi sudul Dunării, concomitent cu 
drahmele de argint ale oraşului colonie Histria, motiv pentru care aceste 
monede sunt clasificate drept "emisiuni postume şi imitaţii " 57 . 

Motivul unei afirmaţii atât de sigure este chiar prezeţa numelui regelui 
Filip, redat în litere greceşti, pe aversul monedei, precum şi chipul lui Zeus , 
divinitate specifică lumii elene. Totuşi, aceşti cercetători au evitat să explice 
prezenţa unor însemne caracteristice cultului " Cavalerilor Danubieni”, cum ar 
fi, de pildă: pe moneda găsită la Bugiuleşti -jud. Vâlcea - sub cal de află redată 
o făclie şi sigla A; pe moneda găsită la Câmpofeni-Arcani - jud. Gorj aceeaşi 
făclie, cu sigla A precum şi un Kantharos - vas ritual; pe moneda găsită la 
Găieşti apare călăreţul, sub cal o făclie şi sub piciorul calului un delfin; o serie 
de monede de acest tip au fost găsit şi la Sud de Dunăre, inclusiv pe teritoriul 
Bulgariei, fostei Iugoslavii şi al Ungariei. O parte dintre aceste monede conţin 
grafeme necunoscute, ce nu pot fi regăsite în nici unui alfabet din acea 
perioadă, numeroase simboluri 58 , ceea ce arată că iconografia specială a 
acestor monede nu era una normală, caracteristică emisiunilor monetare 
greceşti. 

Cu alte cuvinte, în analiza iconografică a acestor artefacte nu trebuie să ne 
limităm doar la aspectul material - greutatea metalului din care este 
confecţionat, compoziţie, valoare, dimensiuni, circulaţie etc ci trebuie să ne 
aplecăm şi asupra semnificaţiei spirituale a acestor piese numismatice, cu 
explicarea/justificarea apariţiei timp de secole a motivelor hieratice aflate în 
mod constant pe aversul şi reversul lor. 


Vezi Constantin Preda, "Monedele geto -dacilor". Bucureşti, Editura Academiei, 1973, p. 34 
58 Flacăra, delfinul, ramura, caduceul, albina, bucraniul etc. 

Emisiuni monetare postume şi imitaţii Filip al ll-lea 

Acest tip de monede provin de la sfârşitul veacului al IV-lea, mijlocul 
veacului al lll-lea î.Hr . 59 

După această epocă, urmează o diversificare impresionantă a tipurilor de 
monede geto-dace, majoritatea din argint, bătute în ateliere de pe teritoriul 
Daciei, denumite după localitatea unde au fost descoperite - de exemplu 
monede de tip Rasa, Criciova, Ramna, Agriş, Tulghieş-Mireşu Mare, Crişeni- 
Berechieş, Tonciu, Sighet, Huşi-Vovrieşti, Prundu-Jiblea, Ocniţa-Cărbuneşti, 
Comana etc; toate au însă pe revers imaginea călăreţului şi a calului, precum şi, 
o parte dintre ele, diferite scene mistice sau simboluri oculte. Numele regelui 
Filip aproape că dispare de pe aceste monede, în schimb apar litere şi semne pe 
care numismaţii le-au considerat a fi fără de înţeles. 

Un tip aparte de monede geto-dace este acela denumit de specialişti drept 
"călăreţ cu pasăre". Pe aversul acestor monede, simbolistica este extrem de 
semnificativă şi ne duce cu gândul la încifrarea unor sensuri, aşa cum se 
constată la tăbliţele votive de plumb. Asemenea monede se află şi în muzeele 
din Budapesta sau Viena, fiind considerate rarităţi numismatice. 



Emisiuni monetare de tipul "călăreţul cu pasăre". 


Apud C. Preda, op. cit. p.44. 

în a doua jumătate a secolului al treilea, î.Hr. apar monede de tip Tulghieş- 
Mureşu Mare, "călăreţ cu scut şi porc mistreţ", în mai multe variante şi tipuri, 
care pe reversul monedei are reprezentată imaginea ecvestră - un călăreţ cu 
salut ritual specific - dar şi simboluri noi: porc mistreţ, leu, liră, arc, cerc, 
făclie, ramură, roată dinţată, stea precum şi numeroase altele care nu mai pot 
fi recunoscute, datorită uzării pronunţate a aversului acestor monede. 



La tezaurele monetare de tip Crişeni-Berechieş , pe avers apare cavalerul 
şi calul alergând, dar sub botul acestuia este redată, stilizat, imaginea unui 
animal. 



Emisiune monetară de tip Crişeni-Berechieş "Cavaler cu cal şi animal sub botul acestuia." 


La Prundul-Bârgăului s-au descoperit monede, imitaţii după emisiunile 
Filip III, cu acelaşi călăreţ, având în mână o ramură de palmier sau brad. Se 
remarcă, începând cu secolul I î.dHr., existenţa unor monede dacice din argint, 
cu călăreţ pe revers, dintre care unele, descoperite în 1868 la Cugir, aparţinând 
tipului de emisiune Răduleşti-Hunedoara, 60 se află la Muzeul din Budapesta. 

Este interesant de observat că, pe teritoriul Daciei, au circulat şi monede 
atipice, cu chipul altor zeităţi pe avers. Un exemplu sunt monedele tip Petelea, 


60 53 monede de acest tip, dar descoperite în anul 1935 la Sălaşul de Sus, jud. Hunedoara, cu celebrul 
călăreţ redat pe aversul monedei, se află la muzeul din Deva şi Cluj. 

cu chipul zeiţei Bendis sau Artemis, experţii numismaţi spunând că ele imită o 
tetradrahmă model "Macedonia Prima". 

Lista monedelor dacice având pe revers imaginea unui călăreţ include şi 
monedele de tip Aiud-Cugir, datate sfârşitul secolului II - începutul secolului I 
î.Hr. 

O combinaţie de simboluri interesante o reprezintă monedele de tipul 
Toc-Chereluş, care au pe avers un dublu personaj, reprezentând zeităţile 
Heracles-Artemis, iar pe revers, un cal şi, în locul călăreţului, o rozetă . 61 

Monedele geto-dace erau doar simple instrumente monetare sau 
îndeplineau şi rolul unor obiecte de cult ? Această întrebare pare legitimă, 
având în vedere faptul că la monedele de tip Huşi-Vovrieşti apar o serie de 
incizii, uneori câte patru sau cinci pe aceaşi piesă. Nu cumva este vorba de 
transformarea lor în obiecte votive, adică banii erau intenţionat 
"demonetizaţi", urmând să fie îngropaţi alături de o persoană decedată, pentru 
a-i înlesni accesul spre lumea de dincolo, dar şi pentru a descuraja eventualii 
profanatori de morminte să pângărească locul de veci al celui decedat, aşa cum 
demonstrase G. Severeanu, preluînd o teorie a lui R. Forrer . 62 Aceste stranii 
tipuri de monede s-au găsit nu numai pe teritoriul Moldovei, dar ceea ce este 
de subliniat şi în Austria, la Rauris /Salzburg, pe teritoriul Slovaciei, al Ungariei şi 
Bulgariei, ceea ce arată existenţa unei credinţe anume, răspândită în acea 
epocă, la populaţii diverse, dar localizate în zona carpato-dunăreană. 

Un loc aparte îl ocupă monedele geto-dacice intitulate "cu cap uman sub 
cal", considerate de asemenea ca fiind imitaţii după tetradrahmele regelui Filip 
al ll-lea. Evident, singurul argument ar fi chipul lui Zeus, de pe avers. 
Interpretarea simbolului de pe reversul medaliei a fost însă evitată de către 
istorici, aceştia negăsind încă o explicaţie a prezenţei acestui simbol ocult. 

în continuare, prezentăm câteva modele de monede, denumite de către 
colecţionari drept "traco-gete" , unde pe avers apar imagini ce ar putea fi 
simboluri grafice ale unei credinţe mistice. 


61 Câteva rarităţi din acest tezaur descoperit în anul 1840 la Săvârşin, se păstrează în Cabinetul 
Numismatic al Muzeului Naţional de Istorie din Viena. Iar alte monede similare, dar descoperite în perioada 
1900-1910 se află la Budapesta. 

62 C. Preda, op. cit. p. 114. 

Tetradrahmă, având pe avers capul stilizat al lui Zeus, iar pe revers un călăreţ, având în mână 

frunze de palmier, inclusiv o monogramă. 




Monedă din centrul Daciei: Tetradrahmă , de tip Filip II, cu legenda incompletă. Chipul lui Zeus, 
cu barbă, este stilizat, având cunună de lauri pe cap. Călăreţ cu ramură în mână stângă. Sub cal apare 

litera V, iar sub botul calului este redat un triunghi. 

Monede din regiunea dunăreană. Tip tetradrahmă. Alexandru III, Mesembria. Pe avers capul 
lui Hercules, cu chip de leu. Pe revers, Zeus aşezat pe tron, cu un vultur într-o mână şi cu un sceptru în 
alta. De o parte şi de alta este scris: R: BAZIAEO [Z] AAEZANAP [OY]. Sub scaun apare bigrama AA. 




Monedă traco-getică, imitând o tetradrahmă din vremea lui Alexandru Macedon. în dreapta 
este scris: PAZIAEOZ, iar în stânga ANEANV . Sub mâna dreaptă a lui Zeus se află litera K, iar sub tron 
este scrisă monograma AX. Imită o emisiune de monede de la Callatis. 

Monedă traco-getică, imitaţie după o emisiune monetară de tip Alexandru Macedon. Capul 
stilizat al lui Hercules, tânăr, îmbrăcat cu o blană de leu, iar pe revers imaginea stilizată a lui Zeus, 
ţinând în mînă un sceptru şi un vultur. Sub mâna dreaptă apare simbolul vasului ritual. 



Monedă traco-getică, imitaţie a unei drahme din vremea lui Filip al ll-lea. Este o monedă de tip 
Comana. Pe avers apare chipul tânărului Hercules, îmbrăcat în piele de leu, literele nnA (primele 
două sub formă de monogramă), precum şi Zeus, stând pe tron, ţinând în mână un vultur, iar în 
cealaltă un sceptru. în lateral apare şi monograma XM. 

4. Simboluri ecvestre în iconografia monetară romană. 


Deşi, iniţial, cultul "Cavalerilor Danubieni" a aparţinut popoarelor din 
bazinul Dunării, în special traco-romanilor colonizaţi, el a devenit, în timp, şi 
zeul militarilor recrutaţi din cadrul populaţiei locale. 

Romanii au preluat o parte din simbolistica prezentă în aceste tăbliţe 
votive. Astfel, imaginea de pe moneda emisă de Traian, la Roma, în anul 105 
(sesterţ) îl reprezintă pe împărat, îmbrăcat în armură, călare pe un 
cal în galop, călcând în picioare un dac, cu suliţă, căzut la pământ. 


Aceeaşi simbolistică specifică tăbliţelor votive, preluată şi de romani, o 
vom observa şi pe o monedă de aur, emisă de împăratul Constantin I, la anul 
311 d. Hr. Dispare imaginea ecvestră, dar este menţinută simbolistica inamicilor 
învinşi, umiliţi la picioarele celui triumfător, împăratul fiind reprezentat cu o 
suliţă în mâna dreaptă şi cu un trofeu capturat, pe umărul stâng. 



împăratul Traian, trecând cu calul peste un dac. 



Monedă de aur, din vremea împăratului Constantin I 

Anterior, sesterţiul roman de argint, emis după anul 211 î.Hr., reprezenta 
şi el o imagine ecvestră. Numismaţii îi identifică însă pe cei doi călăreţi cu 
dioscurii- dar fără simbolistica inamicului învins. 



Sesterţ roman de argint cu imaginea dioscurilor. 


5. Monede geto-dace în muzeele şi colecţiile din Viena 
şi Budapesta 

Vizitatorii muzeelor din capitala Austriei şi Ungariei pot admira splendide 
colecţii sau exemplare unicat din emisii de monede geto-dace. 

Astfel, la Cabinetul Numismatic din Viena se află monede de tip Prundu- 
Jiblea 63 , Răduleşti-Hunedoara şi Aiud - cu chipul pe avers al zeiţei Artemis. Au 
fost descoperite la Sibişel, Jud. Hunedoara. Câteva exemplare se află şi la 
Budapesta. 

Alte exemplare din tipul Petelea, cu capul zeiţei Bendis/Artemis pe avers, 
tipul Toc/Săvârşin, cu aversul format din combinaţia efigiilor Heracles/ Artemis 
se află, cum mai am arătat mai sus, de asemenea, la muzeele din Viena şi 
Budapesta. 

La Budapesta se află exemplare din monedele dacice de tip Criciova, cu 
călăreţ pe avers, tip Ramna, Răduleşti-Hunedoara, cu chipul lui Heracles pe 
avers şi cu un călăreţ pe revers, Chereluş, cu combinaţia Heracles/Artemis pe 
avers şi călăreţ pe revers, Sibişel, Petelea, deja amintite. 

Desigur, monde geto-dace sunt răspândite peste tot în lume, în colecţii 
publice sau private, dar pe noi ne interesează doar cele din apropierea ţării 
noastre, care au reprezentarea unui călăreţ pe avers, fie că acesta se numeşte 
călăreţ macedonean, trac sau danubian: Sofia - monede de tip Rasa şi Vârteju- 

63 Acest tip a constituit ulterior un model pentru celebrele şi mult căutatele monede geto-dace de tip 
Adâncata-Mînăstirea şi Vârteju-Bucureşti. Are cunoscutul călăreţ, pe avers, având în mână o ramură de 
palmier sau de brad. 

Bucureşti; Târnovo, cu imitaţii din monedele emise de Alexandru cel Mare şi 
Filip III; Varna, Ruse, cu monede geto-dace imitaţii Filip III, Adâncata- 
Mânăstirea, Aninoasa-Dobreşti. 


6. Tezaure arheologice aflate în afara graniţelor 
României. 

Referitor la prezenţa unor valori de patrimoniu cultural naţional, 
aflate în muzee şi colecţii din străinătate, vom evoca în continuare un mic 
inventar al acelora care reprezintă descoperiri arheologice din zona 
carpato-dunăreană: Tezaurul de la Tufalău, comuna Boroşneul Mare, 
jud.Covasna. Secolul al Vlll-lea î.Hr. Se află la Muzeul de Istorie din Viena; 
Brăţara de la Pipea, comuna Nades, jud. Mureş. A fost făurită în secolul al V-lea 
î.Hr. Este expusă la Muzeul Naţional din Budapesta; Brăţara de aur de la Vlad, 
jud. Braşov. Se află la Muzeul de Istorie din Viena iar alte două brăţări 
asemănătoare, găsite tot în Transilvania, sunt în prezent în galeriile Muzeului 
Naţional din Budapesta; Tezaurul de la Smig, comuna Aţei, jud. Sibiu, datând 
din Epoca Bronzului (secolul al XV-lea î.Hr.). Piese din acest tezaur se găsesc în 
prezent în trei muzee diferite: Muzeul din Cluj-Napoca, Muzeul National din 
Bucureşti, Muzeul de Istorie din Budapesta; Tezaurul de la Sarasâu, jud.Satu 
Mare. Numeroase piese din acest tezaur sunt împrăştiate în mai multe muzee 
(inclusiv Muzeul de Istorie din Budapesta. A fost datat sec. X - VII î.Hr. ) 
Tezaurele de kosoni - Grădiştea Muncelului, jud. Hunedoara, jefuite de 
braconieri între anii 1992-2001. Monedele, unice în lume, au fost bătute în 
secolul I î.Hr. şi se află în diverse muzee, colecţii particulare şi bănci. Tezaurul de 
la Biia, jud.Alba, compus dintr-o cană de ritual şi o brăţară din secolul al Vll-lea 
î.Hr. O piesă se afla la Muzeul National de Istorie Bucureşti , iar alta la Viena. 
Tezaurul de la Sânnicolau Mare, jud. Timiş. Datat în veacul al X-lea d.Hr., acest 
fabulos tezaur din aur se află în prezent la Muzeul din Viena; Tezaurele de la 
Simleul Silvaniei, jud. Salaj. Primul dintre ele, descoperit în 1797, se află la 
Muzeul din Viena, iar cel de-al doilea, descoperit în 1889, datat începutul 
secolului al V-lea d.Hr. este expus la Muzeul din Budapesta. 

Prin vechimea lor apreciabilă lor, cele două tăbliţe votive achiziţionate la 
Viena pot fi incluse în rândul tezaurelor arheologice antecreştine. Enumerăm 
aici câteva dintre aceste tezaure, păstrate pe teritoriul ţării noastre: Mormântul 
de la Neptun, jud. Constanţa, din al cărui inventar amintim diadema de aur şi 
oglinzile din bronz; este prezent printre exponatele Muzeului de Istorie din 
Constanţa. Aici sunt expuse piese din diverse tezaure funerare romane, mai 

ales din anticul Tomis. Tezaurul de la Galeşu, Poarta Albă, Jud. Constanţa, aflat 
în prezent la Muzeul Naţional de Istorie Bucureşti, este datat 500 î.Hr. 

7. Tezaure aflate la Muzeul Naţional de Istorie din 

Bucureşti. 

Aici sunt păstrate unele dintre cele mai preţioase obiecte ale atrimoniului 
cultural şi istoric românesc: Tezaurul de la Moigrad, Jud. Sălaj, datând din 
prima jumătate a mileniului al IV-lea î.Hr. (conţine cel mai mare obiect din aur 
descoperit până în prezent în România); Brăţârile de aur dacice, secolele I î.Hr. 
- I d.Hr., descoperite la Sarmisegetuza Regia (Grădiştea Muncelului, jud. 
Hunedoara) prin braconaj arheologic, în perioada 2000 - 2001. Acestea au fost 
scoase din ţară si comercializate ilegal. Până în anul 2008, statul român a reuşit 
recuperarea a 9 din cele 15 obiecte de aur descoperite. Tezaurul de la Săcuieni, 
jud. Bihor, datat sec. al X-lea; Tezaurul de la Pecica-Rovine, jud. Arad, din 
secolul al Vll-lea î.Hr. Tezaurul de la Ostrovul Mare, jud. Mehedinţi, din epoca 
de mijloc a bronzului - secolul al XVI-lea; Tezaurul de la Hinova, jud. Mehedinţi, 
datat sec. al Vlll-lea î. Hr.. Tezaurul al ll-lea de la Apahida, jud.l Cluj, datând din 
sec. V d. Hr. Diadema princiară getică de la Buneşti, jud. Vaslui, datată sec. IV-II, 
î. Hr.; Un pandativ din aur, descoperit la Gumelniţa, Jud. Călăraşi, făurit în 
mileniul III, î.Hr.; Tezaurul de la Perşinari, Jud. Dâmboviţa, din epoca de mijloc a 
bronzului, sec. al XVI-lea î.Hr.; Tezaurul de la Băiceni, com. Cucuteni, Jud. laşi, 
reprezentativ pentru arta traco-getică din sec. al IV-lea î.Hr. Tezaurul de la 
Stânceşti, Jud. Botoşani, datat sec. V î.Hr. Coiful getic de aur de la Poiana- 
Coţofeneşti, jud. Prahova, datând din sec. IV, î.Hr. 

Alte preţioase tezaure arheologice se găsesc depozitate la muzee de pe 
teritoriul românesc, dintre care amintim Tezaurul de la Brad, Jud. Bacău, care 
prezintă cele mai vechi obiecte de aur, făurite cu 7000 de ani în urmă, 
aparţinând culturii Cucuteni; sunt expuse la Muzeul din Roman; Tezaurul de la 
Rădeni, jud. Neamţ, aflat la Muzeul din Neamţ. Diademele de la Sărmăşag, jud. 
Salaj. Epoca de mijloc a bronzului - secolul al XVI-lea î.Hr. sunt expuse în sălile 
Muzeului de Istorie Cluj-Napoca . Inel de aur - Turda, jud. Cluj. Secolul V d.Hr. 
Muzeul de Istorie Turda. 

PARTEA a V-a 


1. "Cultului Cavalerilor Danubieni " în istoriografia 
românească. Note de lectură. 


Studiul "Cultului Cavalerilor Danubieni" a suscitat interesul, deopotrivă şi 
imaginaţia, unor cercetători şi istorici români şi străini, precum: Teohari 
Antonescu, lozef Hampel, Mihail Rostovtev, Franz Cumont, Em. C. Grigoraş, 
Dumitru Tudor, Mircea Dogaru şi alţii. 

Dificultatea abordării acestor subiecte constă în faptul că despre 
"Cultul cavalerilor danubieni" nu ne-au parvenit nici un fel de izvoare 
scrise, cu excepţia puţinelor artefacte de acest gen, unele descoperite şi 
pe teritoriul ţării noastre, aflate în prezent în câteva muzee ale lumii. 

Pentru a înţelege esenţa acestui cult antecreştin, venerat şi pe teritoriul 
României, am parcurs mai întâi primele descrieri făcute de Al. Odobescu. 
Acesta a avut la dispoziţie doar un număr de patru reprezentări votive, în timp 
ce astăzi numărul acestora depăşeşte două sute de piese arheologice. Cu toate 
acestea, el a reuşit să observe în mod corect că este vorba de manifestarea 
unui fenomen religios, independent de celelalte, şi oarecum diferit de multe 
altele precedente, cum ar fi cultul dedicat zeului Mihra, cu care are totuşi unele 
simboluri iconografice comune. 

Analizând imaginile acestor plăcuţe votive se observă existenţa unor 
practici cultice destul de ciudate, dar păstrând modelul altor religii de mistere 
anterioare (Mithra, Magna Mater, Sabazios, Cabiri), în care se pronunţă 
formule sacre, sunt prezente obiecte cu o semnificaţie mistică ascunsă, redate 
prin imagini sacre, şi, în ansamblu, se ajunge la organizarea unui spectacol 
liturgic inspirat din mitul zeilor. 

în toate aceste scene, sau în marea lor majoritate, apar soarele şi luna, sau 
cele două stele, o zeitate supremă, în faţa căreia se află un trepied delfic, peste 
care se află aşezat peştele, şi evident "Cei doi călăreţi", arătând semnul 
victoriei. Sub copite se află două trupuri prăbuşite. 

Al. Odobescu a explicat semnificaţia acestor personaje: "Călăreţii sunt eroi 
solari, răsplătiţi cu imortalitatea de către zeiţa morţilor şi a profeţiilor, pentru 
faptul de a fi învins forţele răului. Caii sînt animale funerare şi solare, care îi 
ajută pe cavaleri în lupta cu duşmanii chtonieni şi permit ascensiunea 
şi sol ificatio. Cavalerii danubieni sunt ghizi ai sufletelor spre imortalitatea 
astrală, iniţiatul în mistere trecând printr-o moarte simbolică, reprezentată prin 
acoperirea sa de către cei doi zei cu o piele de berbec". 

în veacul al ll-lea d. Hr., conform modelului acestui cult, în spaţiul balcanic 
au luat naştere misterele "Cavalerilor Danubieni", în special pe teritoriile 
triburilor geto-dacice. De aici se deduce că în Dacia exista un fond religios 
aniconic, cu nevoia de a se înnoi, de a se schimba prin intermediul unui set de 
reprezentări. 

La început, au predominat tăbliţele cu un singur cavaler; apoi, sub 
influenţa cultului misterelor cabirice, combinate cu cultul dioscurilor, călăreţul 
a fost reduplicat, dând naştere imaginilor iconografice cu doi cavaleri. 

Odobescu a susţinut ideea împrumuturilor făcute de cultul "Cavalerilor 
Danubieni" din iconografia misterelor de la Samotrache, susţinând că "nous 
avons recuelli dans la vallee du bas Danube, une serie nombreuse de 
monuments grossiers ou sont sculptes, sur pierre et sur metal, des cavaliers 
portant des bonnets phrygiens sur la tete, des dracones ou enseignes 
anguirbrmes et Ies doubles haches ou bipennes â la main, et foulant toujours 
sous Ies pieds de leurs chevaux un cadavre humain. En negligeant Ies 
accessoires nombreux qui accompagnent cette scene, nous ne saurions 
expliquer ces images que par un culte des deux Cabires, vainqueurs de leur 
troisieme frere, culte qui, des rives orientales du Pont-Euxin, serait passe en 
Dacie. " 

Ideea sincretismului, a contaminării "Cultului Cavalerilor Danubieni" cu o 
serie de ritualuri specifice altor religii preexistente a dăinuit mult timp. 
Odobescu, Haşdeu, Tocilescu sau Teohari Antonescu 64 sunt doar câţiva dintre 
susţinătorii acestor idei. 

lată ce scria în 1929 Al. I. Săndulescu 65 : "Zeii Cabiri. Prin ţinuturile daco- 
getice mai întâlnim, în acelaşi chip, şi prezenţa Zeilor Cabiri sau a Cavalerilor 
Traci. Aceşti zei, numiţi şi Cavalerii Danubieni, apropiaţi de multe ori cu Acvinii şi 
Disocurii, au avut un cult foarte răspândit, ceea ce a determinat pe mulţi să le 
închine studii speciale." 

Acelaşi autor menţionează şi părerile emise de V. Pârvan în această 
chestiune 66 . Marele arheolog român făcea distincţie între Cabirii Sudici şi Cabirii 
din vremea romană, susţinând însă originea iraniană a "Cavalerilor 

Danubieni" 67 . 

"Dându-le un caracter uranian, Pârvan e de părere că aceşti zei au existat 
şi la Daci. Au existat ca nişte zei cereşti, fără acel cult misterios, ce se obişnuia 
numai la Cabirii din sud. Cabirii din Dacia, Cavalerii Danubieni, sunt zei ce 


64 Teohari Antonescu, "Cultul Cabirilor în Dacia", Bucureşti, 1889 

65 Al. I. Săndulescu, "Religiunea daco-geţilor Studiu asupra credinţei religioase la daci, înainte de a 
îmbrăţişa creştinismul”, Bucureşti, 1929, p.44 

66 V. Pârvan, ”Contribuţii epigrafice la istoria creştinismului dacoromân ”, Bucureşti, 1911; idem, 
" Descoperiri nouă în Schythia minor”, în ” Analelel Acad. Rom , Mem.Sec.Ist, Seria 2, Tom 35 ” , Bucureşti, 1912- 
1913 

67 idem, ” Getica ”, p. 156. 

străbat văzduhul şi stăpânesc furtunile , însă ca zeu suprem rămâne tot 
Zalmoxe." 68 . 

Acestei viziuni i se alătură şi I. Andrieşescu 69 , acompaniat de alţi 
cercetători ai acelei epoci, încât teoria sincretismului cultului "Călăreţilor 
Danubieni" părea imuabilă. 

Totuşi, începând cu anul 1937, istoricul D. Tudor va susţine timp de 
aproape o jumătate de secol o opinie distinctă, combătând confuziile 
create în istoriografia românească între cultul "Cavalerului Danubian" şi 
alte culte asemănătoare, în special lipsa de adevăr a susţinerilor care 
creau o identitate între "Cultul Călăreţului Trac" şi "Cultul Cavalerilor 
Danubieni" 70 . 

Acesta a oferit lumii ştiinţifice încă din anii 40 ai secolului XX criterii 
de clasificare a tăbliţelor votive dedicate "Călăreţului Danubian", în 
funcţie de imaginile iconografice şi elementele grafice prezente pe aceste 
artefacte. în prezent, acest sistem este continuat şi dezvoltat de 
cercetătorul Rudolf Franz Ertl, care a realizat o sistematizare a tipologiei 
acestor tăbliţe. 


68 Al. I. Săndulescu, ibidem. 

69 "Câteva consideraţiuni asupra unor străvechi elemente de credinţă religioasă în Dacia timpurilor 
preistorice", art. în "Omagiu lui Ramiro Ortiz", Bucureşti,, 1929, p.12-18 

70 Tudor D., "Corpus Monumentorum Religionis Equitum Danuviorum (CMRED), Leiden , Voi 1 1969, Voi II 1976 

PARTEA a Vl-a 


Concluzii 

în provincia Dacia au predominat, până acum, descoperirile de obiecte de 
plumb de mici dimensiuni, mai ales acelea cu caracter religios, precum plăcuţe 
votive cu reprezentarea "Cavalerilor Danubieni", statuete, plăcuţe defixiones, 
oglinzi, etc. 

Arealul mare de răspândire a oglinzilor de plumb, precum şi a plăcuţelor 
votive în zona geografică a Dunării de Jos (cuprinzând cele două provincii 
Moesia şi Dacia) evidenţiază prezenţa aici a unui cult comun, deservit de 
ateliere comune. 

"Tăbliţele anepigrafe de la Viena " 71 demonstrează, în mod elocvent, 
complexitatea unei religii al cărei conţinut rămâne încă inaccesibil, 
demonstrând existenţa unei "civilizaţii europene arhaice"(M\rcea Eliade) 72 , 
dezvoltată pe direcţii diferite de cele ale culturilor din Orient sau Europa 
Septentrională. 

în lipsa unor altare, sanctuare sau temple de cult, aceste artefacte rămân 
printre puţinele dovezi ale existenţei acestei credinţe. 

Dată fiind raritatea acestor artefacte, orice nouă descoperire de tăbliţe 
votive este prezentată în revistele de specialitate ca o remarcabilă contribuţie 
la cunoaşterea acestui palpitant subiect al istoriei străvechi. 

Dar de ce sunt atât de rare tăbliţele votive amintite în acest studiu ? 

Este posibil ca locuitorii acestor provincii să fi avut cunoştinţă de 
caracterul periculos al contactului corpului uman cu obiectele de plumb, mai 
ales să fi ştiut efectul nociv al purtării acestor artefacte, fapt ce explică de ce nu 
există sisteme de prindere, specifice amuletelor. 

Şi Romanii au fost conştienţi de faptul că plumbul cauza probleme grave 
de sănătate, chiar nebunia şi moartea. Cu toate acestea, ei au fost convinşi de 
utilitatea acestui metal (vase de plumb, îndulcirea vinului acru cu acetat de 
plumb, cosmetice, monede, vopsele, echipamentul de război - 
scut, mănuşi etc), încât au ignorat aceste pericole, cu bună ştiinţă. 

Pe lângă valoare lor de piese de colecţie, aceste tăbliţe au şi o valoare 
artistică evidentă, care rezultă din următoarele caracteristici: 


71 Am denumit în mod special aceste tăbliţe cu apelativul "anepigrafe", pentru a le deosebi de alte 
tăbliţe de plumb, având texte scrise, cum ar fi de exemplu: tăbliţele romane sau greceşti din plumb, 
conţinând blesteme, tăbliţele de plumb de la Sinaia, Efesia Grammata, tăbliţele de plumb din Valea 
Iordanului, etc. 

72 Cu excepţia cultului lui Dionysos, toate religiile de mistere sunt de origine orientală: frigiană ( Cybele, 
Sabazios şi Attis), egipteană (Isis şi Osiris), feniciană (Adonis), iraniană (Mithra), unele dintre ele fiind 
preluate de lumea greco-romană şi adaptate ( Misterele de la Eleusis, orfismul). 

- Reprezentativitate. Faţă de repertoriul tipologic al artefactelor din 
plumb, prezentând cultul "Cavalerilor Danubieni", găsite până în 
prezent. Tăbliţa "A" ocupă o poziţie singulară, prin modul în care este 
aşezat simbolul peştelui (în registrul superior). 

- Coerenţă grafică şi structurală a simbolistica. Elementele grafice cu 
valoare de simbol sunt clar reprezentate şi uşor identificabile, cu 
excepţia simbolului celor patru puncte, desemnând cetatea sau 
aşezarea umană, situată în registrul inferior al Tăbliţei "A", care ar 
putea da totuşi naştere la o interpretare ambiguă. Din acest punct de 
vedere, compoziţia plastică este impecabilă. 

- Din punctul de vedere al frecvenţei (raritate sau unicitate), cele 
două plăcuţe sunt piese extrem de rare, dar nu excludem chiar ca 
acestea să fie cap de serie, fie să facă parte dintr-o serie restrânsă. 

Dar aceste exemplare mai au însă o neaşteptată valoare istorică. Aşa cum 
am arătat mai sus, tăbliţele din plumb, înfăţişând doi cavaleri, sunt specifice 
Daciei, ele fiind specifice exclusiv veacului III, d. Hr. 73 , fiind realizate cu matriţe 
dacice. Totuşi, ele provin din arealul arheologic al Panoniei Superioare, din 
apropiere sau chiar din situl arheologic de la Carnuntum (Austria), cum a 
demonstrat cercetătorul Rudolf Frantz Ertl. 

Regiunea unde au fost identificate aceste plăcuţe de plumb, Panonia 
superioară, mai precis castrul de la Carnuntum, are pentru români o 
semnificaţie aparte. Aici a fost încoronat ca " Imperator " strănepotul lui 
Decebal, pe numele său Cornelius Publius Regalianus 74 , care şi-a stabilit 
capitala imperiului său aici, deşi provincia aceasta era supusă în permanenţă 
atacurilor sarmaţilor iazigi. 

Trebollio Pollio (" Scriptores Historiae Augustae") 75 spune despre acesta 
că era de neam dacic, fiind chiar rudă cu însuşi Decebal, totdeauna un bărbat 
priceput în treburi militare, este comandant general al forţelor armate din 
llliria, căruia i se subordonau trupele din Thracia, Moessia, Dalmaţia, Pannonia 
si Dacia 76 , motiv pentru care este demn de a fi împărat ("quod dignus videretur 
im peri o"). 

Regalianus, în fruntea legiunilor a Xl-a, a XII l-a , a XlV-a Gemi na si a V-a 


73 Vezi supra, p. 35. 

74 O serie de cronicari ai vremii amintesc de acest viteaz urmaş al lui Decebal: Dexip ( "Scitice"), Eutropius 
( " Breviarum ab Urbe Con di ta"), Sextus Aurelius Victor ("Breviarum Rerum Gestarom Populus Romani"), Flavius 
Vopiscus ( "Historiae Augustae"), Aethicus Hristicus in ("Cosmographya"). Informaţii despre aceste fapte 
mai găsim la numeroşi autori contemporani sau care au trăit imediat după: Euagrios, Aelius 
Spartianus, Aelius Lampridius, Iulius Capitolinus, Vulcacius Gallicanus, Trebellio Pollio, Rufius 
Festus, Zosimos. 

75 Tyranni Triginta ("Vieţile celor 30 de uzurpatori"). 

76 "...gentis daciae... Decibali ipsius utfertur ad finis... vir in re militari semper probatus... duxfactus est 
et dux totius lllyrici habeat in potestaem Thracios, Moessos, Dalmatos, Pannonios, Dacos exercitus..." 

Macedonica, a salvat imperiul roman de invazia sarmaţilor (aceşti ocupaseră 
Dacia, dar au fost învinşi de viteazul comandant dac în bătălia de la Scupi, din 
luna iunie 258, d. Hr., iar ţara a fost eliberată). Ca urmare, populaţia provinciilor 
de la Dunărea de Jos precum şi guvernatorii l-au proclamat împărat: "Augustus 
IMP. Cornelius Publius Regalianus " 77 Luptele sale împotriva lui Gallienus, 
pentru obţinerea independenţei Daciei, au durat aproape 10 ani 

Aureolat de măreaţa victorie obţinută împotriva invadatorilor sarmaţi, 
sprijinit de o armată formată preponderent din luptători daci şi traci, având o 
ascendenţă regală dacică (urmaş direct al lui Decebal), acest împărat îşi extinse 
puterea peste teritoriul întregii Dacii (Thracia, Moessia, Macedonia, Dalmaţia, 
llliria, Pannonia, Dacia traiană) dar şi dincolo de hotarele acesteia, pe teritoriile 
dacilor liberi, ale carpilor din Moldova, ale costobocilor - începând din nordul 
Maramureşului şi până în Boemia, până la Nipru si Bug, ale tyragetilor de pe 
Nistru şi peste aceste meleaguri. 

Acesta reprezenta simbolul luptei de eliberare de sub apăsătoarea 
ocupaţie romană (nu numai militară dar şi economică), o speranţă în 
reunificarea vechii Dacii, în hotarele din vremea măreţului Burebista. 

Ca simbol al autorităţii sale, Cornelius Publius Regalianus bate la 
Carnuntum monede de argint cu chipul său, devenite rarisime piese de colecţie, 
în zilele noastre. 78 





Monede emise în timpul lui Regalianus, înfăşişându-l pe acesta şi soţia sa, împărăteasa Augusta 

Sulpicia Dryantilla 


77 în unele surse istorice acesta este numit fie Publius Cassius Regalianus (în "Historia Augusta"), fie 

Trebellianus (în "Eutropia"). 

78 Nu se cunosc decât 25 de exemplare de monede cu chipul lui Regalianus. 

După tumultoasa sa domnie, acest urmaş al lui Decebal ( considerat de 
cronicarii timpului drept împăratul "uzurpator", fiind unul dintre cei "30 de 
tirani") se confruntă la data de 23 august 268 d. Hr. cu armata lui Gallienus, 
bătălia fiind nedecisă. în condiţii niciodată clarificate, Regalianus 79 dispare de 
pe scena istoriei (fie în urma unei răzmeriţe a soldaţilor roxolani din armata sa, 
cumpăraţi de adversarul său, Gallienus, şi determinaţi să trădeze, fie 
sucombând de moarte naturală, fie înecat, într-o întâmplare tragică.) 80 

Soţia sa, Sulpicia Dryantilla, căreia Regalianus îi conferă numele de 
Augusta, pentru a putea fi legitimată drept consoartă de rang imperial, este 
recunoscută drept împărăteasă de către triburile carpilor liberi, care luaseră 
conducerea statului dac. 

Despre această împărăteasă se cunosc puţine date: făcea parte dintr-o 
familie de patricieni bogaţi, foarte influentă în Senatul de la Roma. Era fiica 
Claudiei Ammiana Dryantilla şi a lui Sulpicius Pollio, senator şi ofiţer sub 
împăratul Caracalla 81 . 

La rândul ei, a bătut monedă cu chipul ei. Şi aceasta reprezintă una dintre 
cele mai rare şi mai căutate monede romane. 



împărăteasa Augusta Sulpicia Dryantilla 


Din nefericire, şi aceasta dispare, tot în condiţii neelucidate, în anul 270 d. 
Hr. Dar Dacia va continua să existe: ea se reintegrează Imperiului Roman, în 
baza unei înţelegeri cunoscute sub numele de "Legământului lui Aurelian” 
(acord semnat lângă Aquileia 82 ), uneori respectat de către romani, alteori nu. 


Literatura dedicată faptelor şi domniei lui Regalian este relativ săracă. De bază este " Scriptores 
Historioe Augustae". Dintre autorii români amintim pe I.C.Drăgan, Ion Pachia Tatomirescu, G. D. Iscru iar 
dintre străini menţionăm pe autorii maghiari Jeno Fitz, " Ingenuus et Regalien", Paris, 1966; idem, "La 
Pannonie sous Gallien", Paris 1976, Andreas şi Gyorgy Alfoldi, tată şi fiu, precum şi mai recentele studii 
aparţinând lui William Leadbetter, ("Regalianus", 1988), Yves Roman ("împăraţi şi senatori. Istoria politica a 
Imperiului Roman. Sec. l-l V", 2001), tradusă şi în româneşte. 

80 D. Kienast, " Romische Kaisertabelle. Grundziige einer romischen Kaiserchronologie" . (Darmstadt: 
Wissenschaftliche Buchgesellschaft), 1970; B. Saria, " Zur Geschichte des Kaisers Regalianus ", Klio 30,1937, p. 352-354. 

81 R. Gobl, "Regalianus und Dryantilla. Dokumentation. Munzen, Texte, Epigraphisches " (Wien), 1970. 

82 cf. "Fontes", II, 307 

Acest acord preciza, printre altele, că Dacia nu se va mai desprinde de 
Imperiul Roman, atâta timp cât la conducerea Imperiului se vor afla împăraţi de 
neam daco-geto-trac. Acorul prevedea ca locuitorii Daciei să fie scutiiţi de 
anevoioase dări. în schimb, dacii se obligau să apere graniţele imperiului 
împotriva năvălitorilor barbari, atacând din nord şi est. 


Sfârşit 

VIENA 

08.11.2016 

